Q=2	C=2	SS=0	LS=0	PS=0	DC=0	LC=0	SD=0	BS=8	G0=32	G1=19	G2=5	DLID=ber_Latn	BODY= John 8 (Kabyle: New Testament) - České uživatelské rozhraní\n1 Sidna Ɛisa yuli s yiɣil uzemmur ;\n2 azekka-nni, ssbeḥ zik yuɣal ɣer lǧameɛ iqedsen. Lɣaci meṛṛa uzzlen-d ɣuṛ-es. Sidna Ɛisa yeqqim gar-asen, yebda yesselmad iten deg ufrag n lǧameɛ.\n3 Atnaya lɛulama n ccariɛa akk-d ifariziyen wwin-as-d yiwet n tmeṭṭut ṭṭfen-ț txeddem zzna. Sbedden-ț ger lɣaci akken a ț iwali Sidna Ɛisa.\n4 Nnan-as : A Sidi, neṭṭef tameṭṭut-agi mi txeddem zzna.\n5 Di ccariɛa, Sidna Musa yumeṛ-aɣ-d a neṛjem s yedɣaɣen tameṭṭut am tagi alamma temmut. I keččini d acu ara d-tiniḍ ?\n6 Steqsan-t iwakken a t-jeṛṛben, țnadin sebba s wacu ara ccetkin fell-as. Sidna Ɛisa yekna, yețțaru s uḍad-is di lqaɛa.\n7 Imi t-ḥeṛṣen s usteqsi, yekker yenna-yasen : Win deg-wen werǧin yednib a ț-yeṛjem d amezwaru !\n8 Yekna daɣen yețțaru di lqaɛa.\n9 Lɣaci-nni, mi slan annect-agi, bdan tixxiṛen yiwen yiwen, seg umɣaṛ armi d ameẓyan. ?ǧan dinna Sidna Ɛisa weḥd-es di tlemmast n wefrag n lǧameɛ iqedsen, nețța ț-țmeṭṭut-nni.\n10 Dɣa yerfed allen-is, yenna-yas : A tameṭṭut, anda-ten widak-nni i d-icetkan fell-am ? Ulac win iḥekmen fell-am ?\n11 Tenna-yas : Ulac a Sidi ! Sidna Ɛisa yenna-yas : Ula d nekk ur ḥekkmeɣ ara fell-am. Ṛuḥ, meɛna sya d asawen xḍu i ddnub.\n12 Sidna Ɛisa iheddeṛ i lɣaci yenna yasen : D nekk i ț-țafat n ddunit, win ara yi-tebɛen ur iteddu ara di ṭṭlam, lameɛna ad yesɛu tafat n tudert.\n13 Ifariziyen nnan-as : Tețcehhiḍeḍ ɣef yiman-ik, cchada-inek ur tṣeḥḥa ara.\n14 Sidna Ɛisa yenna-yasen : ?-țideț, țcehhideɣ ɣef yiman-iw, lameɛna cchada-inu tṣeḥḥa, axaṭer ?riɣ ansi d-kkiɣ, ẓriɣ daɣen ɣer wanda tedduɣ. Ma d kunwi ur te?rim ansi d-kkiɣ ur teẓrim anda tedduɣ.\n15 Kunwi tḥekkmem ɣef wiyaḍ s lɛeqliya n wemdan, ma d nekk ur ḥekkmeɣ ɣef yiwen.\n16 Ma yella yewwi-d lḥal ad ḥekmeɣ, ad ḥekkmeɣ s lḥeqq axaṭer ur lliɣ ara weḥd-i, Baba Ṛebbi i yi-d-iceggɛen yella yid-i.\n17 Yura di ccariɛa-nwen belli ma ddukklen sin inigan ɣef yiwet n cchada, cchada-nsen tețwaqbel.\n18 Atan nekk cehdeɣ-ed ɣef yiman-iw, Baba i yi-d-iceggɛen d inigi fell-i.\n19 Nutni nnan-as : Anda yella Baba-k ? Yerra-yasen : Ur iyi-tessinem, ur tessinem Baba. Lemmer i yi-tessinem, tili tesnem Baba.\n20 Sidna Ɛisa yenna-d annect-agi mi gesselmad deg wefrag n lǧameɛ iqedsen, zdat wemkan anda srusun lweɛdat. Ula d yiwen ur yesris afus-is fell-as axaṭer urɛad d-yewwiḍ wass-is.\n21 Sidna Ɛisa yerna yenna-yasen : Atan ad ṛuḥeɣ, aț-țqellbem fell-i lameɛna aț-țemtem di ddnub-nwen, ur tezmirem ara a d-tasem ɣer wanda ara ṛuḥeɣ.\n22 At Isṛail qqaṛen wway gar-asen : Ahat yebɣa ad ineɣ iman-is imi ɣ-d-yenna ur tezmirem ara a d-tasem ɣer wanda ara ṛuḥeɣ ?\n23 Sidna Ɛisa yerra-yasen : Kunwi n lqaɛa nekk n igenwan ; kunwi n ddunit-agi nekk mačči-yines.\n24 Daymi i wen-d-nniɣ aț-țemtem di ddnub-nwen. Atan m'ur tuminem ara belli nekk « d Win yellan, » aț-țemtem di ddnub-nwen.\n25 Nnan-as : Anwa-k keččini ? Sidna Ɛisa yerra-yasen : D win akken i wen-d-qqaṛeɣ si tazwara.\n26 ?ef wayen i kkun-yeɛnan sɛiɣ aṭas ara d-iniɣ, aṭas ara ḥasbeɣ ; win i yi-d-iceggɛen d Bab n tideț, d ayen i sliɣ ɣuṛ-es i d-țɛawadeɣ di ddunit.\n27 Imi ur fhimen ara belli ɣef Baba Ṛebbi i sen-d-iheddeṛ,\n28 yenna-yasen daɣen : Asm'ara tessaɛlim Mmi-s n bunadem, imiren aț-țfiqem belli nekk « d Win yellan !» Aț-țɛeqlem belli ur xeddmeɣ acemma s yiman-iw, lameɛna qqaṛeɣ-ed ayen i yi-iselmed Baba Ṛebbi.\n29 Win i yi-d-iceggɛen yella yid-i, ur yi-țțaǧa ara weḥd-i imi dayem xeddmeɣ lebɣi-s.\n30 Mi d-yenna imeslayen-agi, aṭas i gumnen yis.\n31 Sidna Ɛisa yenna i wat Isṛail i gumnen yis : Ma teṭṭfem s tideț deg awal-iw aț-țilim d inelmaden-iw n ṣṣeḥ.\n32 Aț-țissinem tideț, tideț ara kkun isuffɣen ɣer tlelli.\n33 Nnan-as : Nukni ț-țarwa n Sidna Ibṛahim. Di leɛmeṛ ur nelli d aklan n walebɛaḍ ; amek i tzemreḍ a d-tiniḍ : « Aț-țesɛum tilelli »?\n34 Sidna Ɛisa yerra-yasen : S tideț qqaṛeɣ-awen : kra n win ixeddmen ddnub d akli n ddnub.\n35 Aklan ur țwaḥsaben ara n at wexxam ma d mmi-s n wexxam yețwaḥseb dayem n at wexxam.\n36 Ma yella d Mmi-s i wen-d-yefkan tilelli, aț-țilim s tideț di tlelli.\n37 ?riɣ belli kunwi ț-țarwa n Ibṛahim, lameɛna tețnadim a yi tenɣem axaṭer awal-iw ur ikeččem ara ulawen-nwen.\n38 Nekk qqaṛeɣ-ed ayen ẓriɣ ɣer Baba, ma d kunwi txeddmem ayen i tlemdem s ɣuṛ Baba-twen !\n39 At Isṛail rran-as : Baba-tneɣ nukkni, d Sidna Ibṛahim. Sidna Ɛisa yenna-yasen : Lemmer ț-țideț d arraw n Ibṛahim i tellam , tili txeddmem lecɣal i gxeddem Ibṛahim ;\n40 kunwi tețqellibem a yi-tenɣem, acuɣeṛ ? Axaṭer qqaṛeɣ-awen-d tideț akken i ț-sliɣ ɣer Baba Ṛebbi. Ibṛahim di leɛmeṛ ur yexdim am kunwi !\n41 Kunwi txeddmem akken i gxeddem Baba twen ! Nutni rran-as : Ur nelli ara d arraw n leḥṛam ; nesɛa yiwen n Baba-tneɣ kan : d Ṛebbi !\n42 Sidna Ɛisa yenna-yasen : Lemmer ț-țideț d Ṛebbi i d Baba twen tili tḥemmlem-iyi axaṭer s ɣuṛ-es i d-kkiɣ, s ɣuṛ-es i d-usiɣ ɣuṛ-wen. Ur d-usiɣ ara s yiman-iw lameɛna d nețța i yi-d-iceggɛen.\n43 Acuɣeṛ ur tfehhmem ara ayen i wen-d-qqaṛeɣ ? Axaṭer ur tezmirem ara aț-țqeblem imeslayen-iw.\n44 Baba-twen d Cciṭan yerna tebɣam aț-țxedmem lebɣi-s. Nețța d bu-tmegṛaḍ si tazwara, ur yeṭṭif ara di tideț axaṭer ulac deg-s tideț. M'ara yeskiddib, yețmeslay-ed seg ul-is imi d ameskaddab i gella ; d nețța i d bab n lekdeb.\n45 Lameɛna nekk qqaṛeɣ-d tideț, daymi ur iyi-tețțamnem ara.\n46 Anwa deg-wen ara yi-d-issuksen ula yiwet n lɣelṭa ? Ma nniɣ-ed tideț, iwacu ur iyi-tețțamnem ara ?\n47 Win yellan n Ṛebbi yesmeḥsis i wawal n Ṛebbi. Kunwi ur tellim ara n Ṛebbi, daymi ur tesmeḥsisem ara i wawal-is.\n48 At Isṛail nnan-as : Nesɛa lḥeqq mi d-nenna kečč d asamari, yerna izdeɣ-ik uṛuḥani !\n49 Sidna Ɛisa yerra-yasen : Ur iyi-izdiɣ ara uṛuḥani. Nekk țɛuzzuɣ Baba Ṛebbi, kunwi tḥeqṛem-iyi.\n50 Ur țqellibeɣ ara ccan i yiman-iw, yella win yețḥebbiṛen fell-i, d nețța ara yi-d-yefken lḥeqq.\n51 A wen-iniɣ tideț : win iḥerzen awal-iw ur yețmețțat ara maḍi.\n52 At Isṛail nnan-as : Atan tura iban izdeɣ-ik uṛuḥani ! Sidna Ibṛahim yemmut, lenbiya mmuten, kečč teqqaṛeḍ : win iḥerzen awal-iw ur yețmețțat ara maḍi !\n53 Tugareḍ baba-tneɣ Ibṛahim neɣ lenbiya meṛṛa i gemmuten ? D acu i tḥesbeḍ iman-ik ?\n54 Sidna Ɛisa yerra-yasen : Ma fkiɣ ccan i yiman-iw, ccan-iw ur yesɛi ara azal. Win i yi-d-yețțaken ccan d Baba, win akken i teqqaṛem « d Ṛebbi-nneɣ.»\n55 Kunwi ur t-tessinem ara, nekkini ssneɣ-t. Ma nniɣ-ed ur t-ssineɣ ara ad uɣaleɣ d akeddab am kunwi. Lameɛna ssneɣ-t yerna xeddmeɣ lebɣi-s.\n56 Baba-twen Ibṛahim yefṛeḥ mi geẓra iteddu-d wass-iw, tura mi t-yeẓra yefṛeḥ aṭas.\n57 At Isṛail nnan-as : Amek, urɛad tesɛiḍ xemsin iseggasen teqqaṛeḍ walaɣ Ibṛahim ?\n58 Sidna Ɛisa yenna-yasen : Uqbel a d-ilal Ibṛahim, lliɣ !\n59 ?ef wannect-agi i d-ddmen wat Isṛail iblaḍen iwakken a t-ṛeǧmen. Sidna Ɛisa yekcem ger lɣaci, yeffeɣ seg wefrag n lǧameɛ iqedsen.


Q=12	C=10	SS=2	LS=2	PS=2	DC=0	LC=2	SD=0	BS=3	G0=34	G1=11	G2=1	DLID=ber_Latn	BODY=AMAYNUT N KEDYM D ZEDEK : « YELLA USIREM » | Amuman\nHomeIdles/CultureAMAYNUT N KEDYM D ZEDEK : ...\nAMAYNUT N KEDYM D ZEDEK : « YELLA USIREM »\nKedym yuɣal-d s tezlit tamaynut : »yella usirem » i yura Fahim MESƐUDEN. D tizlit yecna akked ucennay ameqran Zedak Mulud. D tizlit d-yettmeslayen ɣef yir liḥala n tmurt n Leqbayel akked d wansayen-is yettruḥun. Tizlit truḥ am wakken d adiwanni gar yilemẓi n wass-a yuysen taqbaylit akked umusnaw yeččuren d asirem, i as-ittekksen aɣbel.\nL’Klip d-yeffeɣ ass-a di snesla n Yutube n Kedym deg-s ad nḥulfu d utqelleq n Kedym ɣef wansayen yettruḥun akked tutlayt yettaǧan ilsawen, d teswiεt i beddlen sumata di tmurt. Si tama niḍen amusnaw, Zedak, yekkes-as aɣbel, yettarra-yas-d asirem.\nASEFRU N TEZLIT\nD acu i d-yeqqimen\nTutlayt n lejdud-iw\nDeg-s yal agezzren\nIni-d a dda Lmulud\nD acu akka i d-aɣ-yuɣen\nXas timest tettenfufud\nTadukli ad as-nerr afud\nAd nemyuṭṭaf ifassen\nAkken ur tt-gezzren\nImi tedder ar ass-a\nMazal u mazal ad tidir\nDeg wakal tenta tgersa\nAmekraz ad tt-yeskerkir\nIni-d d acu i d mazal\nDi tmurt n Leqbayel\nYal wa anda yemmal\nNugi ad neddakel\nMazal nettnaɣ ɣef ulac\nNesserwa i waεdaw taḍsa\nMazal nettnaɣ ɣef tlisa\nDi tudrin si zik akka\nAm wass-a am uzekka\nXas ma nettdir s ccwal\nS tinna ad nferru timsal\nMi nekker ad nebḍu\nDɣa din ad neddakel\nYal mi ara d-isuḍ waḍu\nI tegmat ad d-nessiwel\nNwala ansayen ttruḥun\nWid-ak i ṭţfen tajaddit\nS iḍarren yeqqel uqelmun\nIni-d ta ma d targit\nNuki-d a lheǧna-k ay ul\nNufa-d yal ci ibeddel\nAyen akk llan d azamul\nDi tmurt-nneɣ yettwagdel\nXas ma yettwagdel\nLasel ad yeqqim d lasel\nAyen illan d tajaddit\nAd yeqqim d taqbaylit\nIlaq ad nehrez lsas\nDeg ufus-nneɣ i d-qqim\nIlaq ad nesεu tissas\nGmat-neɣ ur ten-tt-deqqim\n*Imeslayen n tezlit n umedyaz Fahim MESƐUDEN.\nTAMEDDURT N KEDYM\nAnwa Aqbayli ur nessin ara acennay ḤMIDUC ? ad fell-as yaɛfu Rebbi. Anwa ur nesli ara i ṣṣut-is ? Anwa ur zzuznent ara tezlatin-is ?. ḤMIDUC i aɣ-yeǧǧan deg useggas n 2002. Xas yemmut mazal yeqqim-d ccna-ines. Xas yeǧǧa-aɣ, yeǧǧa-d arraw-is, i iḍefren abrid-is. Lǧedra-s tefka-d ixulaf d-yemɣin deg ugni n ccna : Karim icennun s teqbaylit d Kuseyla icennun s tefransist.\nKarim d axalaf n ccna n teqbaylit. Ṣṣut-is, taɣect-is d imeslayen-is ttaken anzi ar tezlatin n baba-s. Am snat n tmeqwa n zzit. Aẓawan-ines ileqqem-it s txellalt n uẓawan atrar d-yefkan ijeǧǧigen yessedhayen tameẓẓuɣt.\nKrim XEDIM s yisem-is n ucennay KEDYM, illul-d 23 yennayer 1990, di temdint n Tizi wezzu. Yedder iseggasen-is imezwura di taddart n lejdud-is ƐEṬṬUC d-yezgan di tɣiwant n MAKUDA. Anya n uẓawan yekcem tameẓẓuɣt-is, asmi i sell imi yettwali baba-s icennu deg uxxam. D amecṭuḥ yelmed yetturar amundul, i as-d-yeǧǧa baba-s. Yebda yessenṭaq-d inzizen n umundul kra si tezlatin yecna baba-s.\nAsmi yesɛa setta (6) iseggasen tawacult-is tunag-d ar tmurt n Fransa. Qqimen zedɣen di temdint n Marsay ar ass-a. Xas akken yettidir di tmurt n Fransa gar iṛumyen, maca ur yettu yara taqbaylit-is id-yeṭṭeḍ deg yidmaren n yemma-s. Yettmeslay-itt, icennu s-yess.\nAsmi d-yemrured yebda amɛebbar d ddunit. Ur d-yufi ara abrid ara t-yessufɣen. Yeddem iguǧa ɣer lɛesker di Fransa, yeqqim dinna 5 n yiseggasen. Xas akken d imgaǧi, mazal-it yeṭṭef yetturar amundul. Icennu di tmeɣriwin di temdint n Marsay akked Lpari. Yuɣal snent lɣaci belli d mmi-s n ḤMIDUC.\nAsmi d-yeḥbes di lɛesker. Igzem-itt di ṛṛay-is ad yekcem deg wannar n ccna s wudem unṣib. Anda yaɛreḍ, yeɛɛawed yessekles tizlit n baba-s « Lemḥibba-m temmut », yerna yessuli-as l-klip. S ṣṣut-is aḥlawan, yettaken anzi ar taɣect n baba-s, d uẓawan-is yettuleqqmen s wallalen n wass-a. D tizlit iɛeǧben aṭas, aladra ilmeẓyen.\nDeg useggas n 2016 yemlal d umedyaz Fahim MESƐUDEN, Aṭas n yisefra i as-yexdem yecna-ten. Deg useggase n 2017, yessekles tizlit-is tamenzut, yerna-s l-klip, azwel-ines « Aɣyul yezga iɛebba » anda d-yewwet s leqseḥ ɣef yir liḥala tettidir tmurt, d wugdud yarwan lḥif. Ur iɛeṭṭel ara yesseḍfer-d tizlit n tayri s l-klip, azwel-ines « Dayen », s imeslayen ḥninen, ẓiden. Aseggas n 2018, yerna yessekles tizlit niḍen s l-klip, anda d-yesseqcer leǧruḥ n isdawanen akked yir liḥala n yilmeẓyen yeɣran qqimen mebla axeddim. D wid akk d-yewwin igerdasen-nsen ur d ufan iqiḥ, ala asenned ɣer leḥyuḍ. Ur ẓrin acu ara xedmen wala anda ara ddun. Tiwwura akk medlent sdat-sen.\nPrevious articleCinq ans après les attentas la France est toujours menacées.\nNext articleUne enseignante kabyle a été insulté par un lycéen et l’a traité de « traître à sa race »\n« Ad d-yas wass » Tizlit ...


Q=14	C=0	SS=0	LS=14	PS=0	DC=0	LC=0	SD=0	BS=1	G0=0	G1=0	G2=0	DLID=ber_Latn	BODY=Arraz n uselway n Tegduda Ali Maâchi : ttwabeṭḥen-d wid irebḥen deg taggayt taseklant\nAkras, 09 Yunyu 2021 12:28\nLEZZAYER TAMANEƔT – Wid yewwin Arraz n uselway n Tegduda i yiseɣnawen imeẓẓyanen Ali-Maâchi, deg taggayt taseklant, ttwabeṭṭḥen-d ass n usinas (ttlata) deg yiwet n tfugla i gan deg tzeqqa n Opéra n Lezzayer Boualem-Bessaih.\nYefser-d Djerad beqqu n Uwanak akked ad yallal anaẓur akked uṣerref uslig deg taɣult n yidles\nAsiḍyas, 03 Yebrir 2021 23:49\nLEZZAYER TAMANEƔT - Aneɣlaf Amenzu, Abdelaziz Djerad yefser-d, ass n usiḍyas (ssebt) deg Lezzayer tamaneɣt, beqqu n Uwanak akken ad yeḍmen i unaẓur ssillen yerna ad sǧehdenaṣerref uslig deg taɣult n yiḍles, am wakken i yenmeqqen uselway n Tegduda, Abdelmadjid Tebboune.\nTimucent : La teddun ad sɣenwen arraz Sifaks n usaru awezzlan\nAkwas, 01 Yebrir 2021 07:53\nTIMUCENT - Axxam n yidles « Aissa Messaoudi » n Timucent la yettmahal akken ad yesseɣnew arraz « Sifaks » n usaru awezzlan deg ukatar n tedyant « Ussan n Timucent n tegsarut iḥeffaḍen », ara d-yeḍrun deg wayyur n Yunyu i d-iteddun, i aɣ-d-yenna ass n Usinas (ttlata) unemhal n temsukt-a tadelsant.\nTawinnest tuzzigt Federico Fellini deg tzeqqa n Usalay n tegsarut n Lezzayer tamaneɣt\nAsinas, 30 Meɣres 2021 01:16\nLEZZAYER TAMANEƔT - Asalay n tegsarut n Lezzayer tamaneɣt i car-d yiwen n wahil, ara d-yeḍru deg tzeqqa-s n tmaneɣt, d yiwet n twinest n usenẓer d tajmilt i Federico Fellini d yiwen seg gar imseḍruyen imeqqranen i d-tefka Ṭalyan deg lqern wis XX, yemmut deg useggas n 1993.\n« Seg ugezdu wis VI ar Iwanaken Yedduklen », Abderrahmane Megateli yefka-d tikatutin-is\nAsamas, 28 Meɣres 2021 23:44\nYefka-d Abderrahmane Megateli, seg yemmut i d-ttwaẓergent tkatutin-is akken ad yessiɣ tafat ɣef umezruy ur nettwassen ara n ugezdu wis VI deg tallit n umgaru n uslelli aɣelnaw.\nLeqṣer n yidles : Tazikkent n usenked n ufaris adigan ansayan i yidiplutiyen iwerdaniyen\nAsimwas, 26 Meɣres 2021 13:02\nLEZZAYER TAMANEƔT - Teldi yiwet n tzikkent-azenz n yifarisen tinḍi tansayant akked tẓuri ass n ukuẓas (lexmis) deg Leqṣer n yidles Moufdi Zakaria deg Lezzayer tamaneɣt i usmal n yifarisen ɣur yidiplutiyen iwerdaniyen yellan deg Lezzayer.\nYeffeɣ-d udlis acrik « Mouloud Mammeri : aggag n tmussni n lxir, aneggal yettwaxeyben »\nAkras, 17 Meɣres 2021 22:04\nLEZZAYER TAMANEƔT - Deg yiwen n udlis ucrik yesɛan azwel-a « Mouloud Mammeri: intellectuel enchanté, romancier désillusionné » (Mouloud Mammeri : aggag n tmussni n lxir, aneggal yettwaxeyben), kraḍ n yisdawanen yemmuzzgen deg tsekla s tefransit i yettren ɣef umḍiq n waggag deg tmetti tazzayrit, s tṣekka akked ubrid d-yewwi umeskar n « Tawrirt yettwattun ».\nTamesrit n udlis : Yeḍra-d yiwen n usarag ɣef temlilt n usuqel seg akked ɣer Tmaziɣt\nAsinas, 16 Meɣres 2021 21:55\nLEZZAYER TAMANEƔT - Yettwasuddes yiwen n usarag ddaw n usentel « Tamlilt n usuqel seg akked ɣer Tmaziɣt deg usnefli asnilsan akked ufeǧǧeǧ adelsan », ass n uynas (letniyen, s uttekki n yimazzagen deg ukatar n wahil adelsan n Tmesrit tagraɣlant n udlis i la yettkemmilen deg Leqṣer n tzikkniwin Tayda tanilelt deg Lezzayer tamaneɣt.


Q=5	C=3	SS=2	LS=0	PS=1	DC=0	LC=1	SD=0	BS=8	G0=51	G1=26	G2=7	DLID=ber_Latn	BODY=IRKAN UR ITTIRIDEN | Idles Magazine\nHome / Addar / Uṭṭun wiss 4 / UṬṬUNEN / IRKAN UR ITTIRIDEN\nIRKAN UR ITTIRIDEN\n— January 20, 2016 0 86\nWidda akw ikwcemen s agensu, anniɣ-ten fkan akw iɣfawen-nnsen, ttusrasen-nn yad g yan idili (rangée) n tsersutin (Vitrines) yujin agadir tanila-new. Zun asen-ttusḍuf (confiner) tḍaṛut (athmosphère), agensu-nnsent, ad ten-inn-ur igulu usgugga (l’air pollué) acku sulen iɣfawen ṛexsisen (frais). Sulen gan ammi dderen meqqar ur da yasen-yad-itteddu uhni ddaw ubeṭṭan. Kigan g iɣfawen-nnaɣ ukzeɣ-ten, kkan yad dati, da d-tfeɣen g tiliẓṛi d iɣmisen, gan win imaziɣen n udabu! Ayt tfernin, id « mḥezem baṭel » ddaɣ izenzan amur n imaziɣen ur ta mtin g wakal! Surriɣ allen s tseggwin han wiyeḍ idilan n tsersutin ujin agadir i-yellan s tɣwerdin.\nNitenti, ur gint am tmezwura acku ku yat tili diges yat tfekka tar iɣef. Inefzaz-nnaɣ (les dépouilles), zun meḥra ttuɣrasen acku sulen ar suddumen ahni. Ku tasersut itteyaru diges wasaɣ n wadda diges illan. Kuẓ id-ilmalan ayd zmereɣ ad nn-ɣreɣ seg ɣur tdabut. Tafekka tamezwarut tin Ɛeddi Ubihi, tisnat tin Qadi Qeddur, tiss kraṭ tin Ɛebbas Mesɛadi, tiskuẓ tin Bujmɛa Habbaz. Ur nniɣ ad awen-ffereɣ idd is ten-anniɣ teṭfi yat tugwda taberkant g udɣar, srini ifadden, icentri wazzar, tamẓi tregagit, yat timirt ayd ur yad ɣiyeɣ ad mectgeɣ.\nHayyi suleɣ g udɣar, ta ur zmireɣ ad swengmeɣ ula mectegeɣ, meḥra ayd zeriɣ xef tmedert (le seuil) n usakwcem, igula-yi-d muley ad keɣ awd nek iɣef-inew. Ur as-ufiɣ iɣir, turew-id yat tremit (épreuve) ineqqan, walu mayd i-iksen g waddad-nnaɣ aramɣan (terrifiant).\nZun ur yad ibeḍi kigan tudert dda-nn-zriɣ ḍart twwurt d tenna riɣ ad dmereɣ (affronter) dɣi. Ig suggreɣ s tɣwerdin hat yan kraḍ neɣ kuẓ n id mitru ayd tent-ibeḍan, itsent tikkal g diɣ suggereɣ han ayedda s tt-nn-kkiɣ giɣt d uyenna s qenna ad t-geɣ, g imal, ur tɣiy twengimt n ufgan ad tsket (mesurer) asettum (distance) nna illan grasen.\n–\tFek-id iɣef-nnek ayd id-inna ka s yan ugreḍ aleggwaɣ.\n–\tWinew? As as-nn-ruriɣ s yan ugreḍ tselwawez tugwda, druɣ ur as-sellaɣ nekkin s iɣef-inew i uyedda nniɣ.\n–\tAh…maɣ win mi as tɣalet idd netta ?\nMeqqar ur igi bu ubanuq, awal-nnes ar t-id-trara tqelit g igidar g tyuglent tkeḍfin iẓilen n Iṣfahan. Da surruyeɣ iɣef ta ur anniɣ mani g id-isawal. Zun da yi-d-isawal uyenna akw s gereɣ tiṭ: imicci (le marbre) umlil d uberkan, ikeḍif azeggwaɣ ittufesren seg ɣur isekfal ar ɣur tdabut n usakwcem; wayḍ ikḍif amagyan (identiuque) as-ikkan ammas i tneṣriyt; tirsal n tfayenṣet; snat triyat n ugres n Buhimya (le cristal de Bohème). Xes iɣfawen n ugensu n tsersutin am id-uwiɣ acḥal is ur id-nnin aḍu.\nZun sul ira ka agensu n iɣef-inew ad ismentel is ur issinif imiḥ n wakud, rareɣ-as-nn :\n–\tMamec as-teggaɣ ad ak-t-inn-kseɣ ?\n–\tZwar fek-as itsen id ṛeḥu ddaw tamart ard ihezza aḥengi s igenna ad tafet mag tcebbert, tasi-t-id teṭef-t s sin ifassen, tsiket-as-nn ikmezen ddaw tajjergin, tehezza-t s tdusi imiḥ yukkuf-d, tseres-t xef tdabut.\nMer da sbertuɣ, qenna ad akw awiɣ acḥal i usɣens d waddad. Macan tayellanit ag lliɣ ur id asbertu, fafaɣ ayenna lliɣ ammas n tenṣriyt tasidawant (luxueux) g walu xes nek. Awd yan umɣim xef tɣwejdameɣ ur t-anniɣ aceku teṭfi tergagit seg iḍaren ar iɣef, iggufey-id yan usemmiḍ ineqqan iẓuran, scilaɣ ad ɣwjedmeɣ neɣ ṭfeɣ s ka. Ẓuẓdeɣ amɣim, walu ma xef qqimiɣ, uɣuleɣ serseɣ tiɣemṛin xef tdabut, skuttiɣ-zaṛes.\n–\tUr i-tsellat mid ur tukizet mayd ak-nniɣ ? ayd id-inna ugreḍ.\nNniɣ-yad wis ur da yi-d-isawal s ubanuq, ileggwaɣ-as wawal. Ayennaɣ ayd i-iseduhdan acku ur dmiɣ ad id-yini ka sukkef-d iɣef-nek s teṛwi. Nniɣ ger-i d iɣef-inew inemyar ad ittales tiwinas-nnaɣ i wenna d-grent tsurifin allig yad ur ifellis, illa g yat tsebridet (la routine) t-iwten allig as-ileggwaɣ wawal.\nRuriɣ s ayedda ɣuri isulen n wadif allig zmereɣ ad reẓmeɣ imi iniɣ-as-nn :\n–\tSellaɣ-ak, akzeɣ awal-nek. Macan ur idd unna ufiɣ sukkefeɣ-as-nn iɣef-inew. Aǧi ka n imiḥ n wakud ad swengmeɣ. Hat tzeṛit is itkwar s twengimin d immektiyen-inew. Iga agzul n tudert-inew. Mek ak-t-inn-sukkefeɣ mas qenna ad is-swengimeɣ ?\nInbutel-i yiles, Itsen iwaliwen ikukren as-as-nn-ruriɣ.\nTuẓlageɣ, yan snat tikkal ayd usiɣ taɣunfit. Sawleɣ, isfufey, imiḥ ig zun izemummeg imiḥ n taṭsa.\n–\tDa, ur diges illi mayd tswengimem. Da nsewengim g udɣar-nnun. Idd immektiyen, ur akwn yad sufiren i waḍu : ad ten-tsenfelem dadeɣ s tayḍ tudert tamaynut riɣ ad awen-freneɣ.\n–\tIdd yat tudert tar amyassa zaṛi, tar tawngimt-inew, yat tudert min tiwliwlin (les émotions) -inew, yat tudert g as-giɣ timenza i tmagit-inew ? As-as-nn ruriɣ.\nAr surerruyeɣ alen g tenṣriyet s yat tigawt tantamant (automatique) is ur ttafaɣ ma g fleteɣ. Macan tawwurt-lliɣ g di-kwcmeɣ tregel, ilint snat aḍnin g tabbaɣin (extrémité) macan awd nitenti ur nnurẓiment.\nTzenṭer tenṣriyt, yattuy-as uzeqqa allig sellaɣ i yɣef-inew zun uckiɣ, giɣ am ka n urba ameẓẓan izla ka g yan iɣrem axatar, ibedda g udɣar, ur issin igellin mas iteddu. Walu mayd immectegen g wansa, mer yafru yizi neɣ abiba isileɣ-as! Walu xes nek d ugreḍ g tenṣriyt tazenṭart. Macan agreḍ ur igi win ufgan; ur zmireɣ ad ɣifes serseɣ yan wudem bu tfeyyi. Giɣ dinnaɣ zun id-mmutren, seg igidar, wagimen n walen n tuxxut , itsent walen ur iddiren; tawngimet-inew, nettat, ḥḍan-tt-d imelyunen n id ka imeẓẓiyen, id ka ifferen ur ten-inn uggiɣ.\n–\tTanemmirt-nek sedderef, ad ur aɣ-tzellat akud-nneɣ, sulen ggudin winna itteqlen deffir n twwurt, ayd id-diɣ-inna ugreḍ.\nUr as-kkiseɣ taɣḍfet i uyedda ira ad-i-yini aceku dinnaɣ ayd sellaɣ i ka ira ad d-nn-ikwcem, ukiɣ is ur yad nniɣ ad iliɣ xes nek-ides, surriɣ-nn iɣef hun ka itḥey-d tawwurt s agensu, meḥṛa isers aḍar amezwaru xef tmedert. Tigrint innurẓmen ger ugadir d twwurt ag nn-zzulmeɣ is laḥ asidd g tasukt, tga zun ig meḥra tɣley tafuyt ta isul ur ta yaɣ yiḍ.\nZun i-yusey ka, ur yad sellaɣ i tugwda lliɣ i-igreden g udɣar, yan waylal ayd uyelliɣ s twwurt d-itnarẓamen ḥuzeɣ-nn wadda iran ad-nn-ikwcem allig feɣeɣ s beṛṛa. Sellaɣ-as i ka ar icteka iddeɣ i-yanney ruleɣ; gwdeɣ is iɣal idd is ukreɣ ka neɣ idd is inn-isekkel ka ayenna riɣ ad akreɣ ka agensu uteɣ ruleɣ-as. ifeɣi awd uhni udem, irint walen-inew ad d-aylent, mer dinnaɣ illi ka n ubulisiy, xes is i-iṭfar. Macan ur yad kkuleɣ g awd yan, ur i-yenni iɣef-inew xes ad ruleɣ s iman-inew, ar nzeɣeɣ am yan uḥyuḍ allig da yas-slufeɣ i yɣef.\nSin imalasen ayd qqimiɣ agensu ur zmireɣ ad feɣeɣ. Am yiḍ am s wass suleɣ ar as-ttisileɣ itsent tikkal i wgreḍ ar i-isawal, dinna s greɣ alen ar nn-diges ttinniyeɣ agimen n walen war tudert d tmiḍi n iɣfawen war tifekkiwin. Xes wis tam n yiḍan ayd rriɣ tugwda-new imiḥ, zyeṛeɣ iɣef-inew ad greɣ itsent tsurifin ar yat tasukt iwalan. Illa nn-diges yan usasu g ur itɣwejdam xes ka n medden iɣwaliyen (médiocres). Γwjdmeɣ xes nek g yat tdabut, illan tama n tayḍ yuran, imiḥ han sin irizen ɣwjedmen-nn diges iwerinn-i. Iger-d zaṛi yan digsen iɣwlalen-nnes, iqqar-d-digi, imiḥ yini-yas i wesmun-nnes :\n–\tHan walliɣ irulen ….\nSuleɣ ṭfeɣ yan waḍḍangaz (verre) n tɣlust (café) ar t-ssaɣ, ayenna isawel, iregigi ufus allig nɣeleɣ imih n tmeswit xef ukerbas-inew, gent uyennaɣ n tmeqqa inn-yaɣen tizeggwaɣin zund ahni lliɣ smiqqin infezaz war iɣfawen n wagensu n tsersutin.\nDɣi, hayyi g tgemmi, suleɣ ssewiɣ-as iman ad i-yirid ukerbas. Giɣ-as tiɣcet (la lessive), assiɣ-d zaṛes tasrenka (la brosse) d yan ufaris akruran (produit chimique) ufiɣ g uradab (salle de bain). Meqqar ten-d-zaṛes-usiɣ, suleɣ ṛmiɣ ad i-ddun irkan ur ittiriden.\nTadda i-yaɣen kmseɣ-tt i yɣef-inew, xes ayennaɣ n yuwen ukerbis ayd ɣuri illan, ḥfiɣ laḥ zaṛi mas seɣiɣ wayḍ. ismeqti awal, da merriɣ imiḥ ar teṣṣaɣ, itsent tikkal diɣ kud t-merriɣ smuneɣ imeṭṭi d izli n Faḍma Tiẓiyyit ar tirireɣ s “wa yaḥmeṛiy taɣet-id afella iɛbanen, ku t-ssirideɣ iqqim ig azeggwaɣ”. Xelliɣ-as s umray, kud merriɣ irkan ttisileɣ diɣ itsent tikkal i ywaliwen imeggura n uryaz bu walen tizenṭarin :\n-…….deffir n lliɣ g nn-ittuzemmem.\nTeṭfi tawla, ar suddumeɣ yat tidi tankweramt. Sneɣ is ur sar yad nniɣ ad beḍuɣ d tugwda taberkant: qenna ad i-teṭef ku ig mnagareɣ d ka ur ssineɣ. Acku, s tidet, ur ssineɣ is gan irizen n usasu igmamen (les membres) midd icenga n Ukabar Asertan.\nYaru-t: MUḤEMMAD UΣEBBU\nPrevious Article Dujanbir n tmettant: Dda Lḥusin Ayt Ḥmad d Dda Ṭaleb Rabaḥ ggzen akal\nNext Article TAΓAṬ N UFEQQIR YIDIR


Q=5	C=0	SS=0	LS=0	PS=0	DC=0	LC=5	SD=0	BS=2	G0=2	G1=1	G2=0	DLID=ber_Latn	BODY=D TAQVAYLIT I D-YESSAWLEN – Siwel\nTIZI WEZZU (SIWEL) — Tujjya s tɣawalt a Nna Xluǧa. Nekni akk-it d Ilwennasen, s idis-im, s idisan n twacult Ḥamzi, s idis n yal-tal win/tin ara yettwawḍen deg Teqvaylit-is.\n« Yemma-s ur tesviṛ fell-as\nYal amḍiq ur teǧǧi ara\nTeẓra mmi-s yekcem leḥvas\nUwin-t ur t-teẓri ara\nS ujenwi n nnḥas\nI igezzem i medden tasa\nCukkeɣ ad d-yaweḍ wass\nDeg ad mmesden lemwas\nAmcum ad t-telḥeq tyita »\n……………………………………….. Matoub Lwennas\nI kem a Nna Xluǧa\n162 n wussan deffir tewwura n wuzzal.\n162 n wussan d iveddi ɣef umnaṛ n tewwurt, d agani ansa ad d-yennulfu wudem n lemṛi.\n162 n wussan, seg wass ɣer wayeḍ, tiṭ tesruddum, tasa tneggi ɣef waɛziz ur d-neččuṛ tawwurt.\nXas izen-is yettfeggiḍ d tavɣest, xas teẓra ad teffukti tegdert-nni i tesseɣli, ad tgar imɣi xas deg uẓru yeḥfan…imɣi ad yefken iẓuran ara yedlen ɣef yigran, ara d-yefken lɣella tameqrant yal ayyur n yevrir.\nTasa n tyemmat…tasa tamcumt i teqqar yemma. Yal ass n sem « lǧemɛa » akked twalin n taddart n Ililan icebbḥen s tqendyaṛ n teqvaylit, arrac d tarracin, ilmeẓyen d telmeẓyin…am tejlivt n tsedwa d yizmawen i ttaɣen iverdan n Makuda s tewlafin n Lwennas d yisuɣan i win yevɣan ad isel almend n uslelli n unekraf n tikta d ussukkes-ines seg tuccaṛ n temhersa i ixeddɛen deg Teqvaylit ayen ɣef teddafaɛ deg tgelda n udavu aɛrav ineslem.\nAṭṭan n Nna Xluǧa ur d win n tfekka, d acerrig n tasa n tyemmat yessawalen i wayen turew.\nAnta tasa ur nettcirriw sdat teɣri tasusamt yecvan ṛṛɛud d levreq deg yigenwan?\nAcu ara isebbṛen ul yekkaten akken yekkat uḍar dderz deg tikli akken ad yelḥeq mmi-s n wuday?\nD acu-t yiḍes i tiṭ isellen i waman d yisɣaren mi ad ttnaddamen nettat tesseḥsav deg yitran n yiḍ segmi ad lalen ar ad ɣlin ur yettali wass fell-as ?\nAcu ad d-ijemɛen allaɣ, acu ad yessadren tiqit d telqimt i tin i umi tegzer tasa, i tin i umi ijeffel, yettseggix wul ɣef win ḥeṛṛent tewwura n wuzzal?\nYezga Lwennas yuzzel deg yiles-is, « mmi ur yukir ur yenɣi », « mmi d win yeɣran, yettuṛebban… », « mmi d win ur nettaɛfas ula ɣef tweṭṭuft », « mmi d Aqvayli, d ayen ɣef i t-id-ṛebbaɣ i yedda uḍar-is », « mmi d iseɣ n Teqvaylit »…\nUHU a wid iḥekmen, ur iyi-t-tettksem ara.\nAdeg n mmi deg tallunt n tlelli, gar tcuḍaḍ n yimawlan, n yimeddukal d wid-is, ger lḥen d tirga d ccnawi n tmurt-is.\nḤṣut a wid iyi-t-icleqfen ger yifassen, ma tenwam tuwim-t dayen dɣa tefram…\nḤṣut ihi: YUGURTEN urǧin yemmut, yettlal-d deg tal tafsut.\nTujjya s tɣawalt a Nna Xluǧa. Nekni akk-it d Ilwennasen, s idis-im, s idisan n twacult Ḥamzi, s idis n yal-tal win/tin ara yettwawḍen deg Teqvaylit-is.


Q=0	C=0	SS=0	LS=0	PS=0	DC=0	LC=0	SD=0	BS=1	G0=0	G1=0	G2=0	DLID=ber_Latn	BODY=Ass n umezraw : aneɣlaf Amezwaru yekrebba ɣef tkatut n yimeɣrasen deg Tesdawit Lezzayer 1\nYeffeɣ-d ass n : Ttlata, 19 Mayu 2020 20:09 Ɣran-t : 2 n tikkal\nLEZZAYER TAMANEƔT – Aneɣlaf Amezwaru, Abdelaziz Djerad yesselwi, ass n usinas (ttlata), asfugel n umulli wis 64 n Wass aɣelnaw n umezraw deg tesdawit n Lezzayer tamaneɣt 1 Ben Youcef Ben Khedda, anda i yekrebba i tkatut n yimeɣrasen n umgaru n uslelli aɣelnaw.\nIrufeq-it Usemtar n Tselwit n Tegduda, Abdelhafid Allahoum akked yinesɣuma n Unabaḍ, Mass Djerad isers tameqqunt n yijeǧǧigen yerna yerɣa-d Taldayt seg Uqran imqeddes i tkatut n yimeɣrasen, sdat n teẓrut n usfugel i gan almend n umulli n wass n umezraw (19 mayu 1956-19 mayu 2020).\nAneɣlaf Amezwaru yerza ɣef yiwet n tzikkent n tewlafin, i ssuddsen almend n waya, deg-s mačči kan ḥala tiwlafin, llan daɣen warraten ɣef usunded i gan yimezrawen izzayriyen deg tallit-nni, akked yimagraden n tɣamsa tamhersant akked twerdanit ɣef tedyant-a n umezruy n Tegrawla tazzayrit.\nAlmed n waya, Mass Djerad iḥettet ɣef uxatar n tira n umezruy n yimezrawen izzayriyen yefkan tameddurt-nsen ɣef Lezzayer, i wakken ad yili "d aɣbalu n uhrag i tsuta timaynutin iɣef yessefk ad ddment timsirin akked urfad n usafu", yenna-d dakken yessefk "ad ilint tezrwin akked tsersiyin n umajisti akked tid n uduktura ɣef usentel-a", aya s tuqqna deg tɣult-a gar Tesdawit, aɣlif n Yimǧahden akked wid ilan azref.\nYeffeɣ-d ass n : Ttlata, 19 Mayu 2020 20:09 Taggayt : LEZZAYER Ɣran-t : 2 n tikkal Bḍu


Q=8	C=5	SS=4	LS=3	PS=0	DC=0	LC=0	SD=0	BS=5	G0=145	G1=121	G2=75	DLID=ber_Latn	BODY=Taghmist n Tiddukla - Utt'un 8\n(ddur't n 19 gher 25 Yulyu 2003)\nAwal-nnegh akken i t-id-nettawi ass-a s tmazight deg weghmis-nnegh llan at'as n medden ur a t-nfehhem ara. Llan kra, imi ay xuss'en di tmazight negh ur ttmeslayen ara tamazight si lqaâa ur fhimen ara tighmisin-nnegh, di lweqt i deg llan wiyad', d tikta-nnegh (idées) deg wayen yerzan amkan ay tesâa tmazight di tnettit-nnegh ur fhimen ara. Deg wayen yerzan wid ur nettmeslay ara tamazight negh taqbaylit, aql-agh neâzem ur ten-nettaddja ara kan akken, âellqen, ur fehhmen ara ayen nettmeslay s tutlayt-nnegh, yernu neqqen-asen d akken tiddukla-nnegh attan ad texdem akk ayen umi tezmer akken ad asen-teselmed tamazight, akken t-id-nenna deg weghmis-nnegh amenzu : tiddukla-nnegh a tessefray ad asen-tefk akk ttawil ilaqen i yimeghriyen-is akken ad snernin aswir-nsen di tmazight. Aql-agh a d-nettheggi ahilen (programmes) n usselmed akk d yedlisen s lekmal-nsen i lmend n waya, yernu akken kan ara yili wayen ara d-iwejden, ur nbexxe! l yis-s wanag ad t-nefreq ghef watmaten merr'a ara t-yeh'widjen negh ara t-id-yessutren. D acu kan, ilaq ad d-nâeggen d akken ma yella nettaru s teqbaylit, maci d tamazight ay nerra di rrif negh ur neh'sib ara Imazighen nnid'en, wanag nekni d taqbaylit kan ay nessen yernu lemmer nufi, ad d-nernu s aghmis-nnegh id'risen s tentalyin nnid'en. Ur nettwali ara d akken taqbaylit tif tintalyin timazighin nnid'en, wanag nemgal (au contraire), nettwali Imazighen merr'a cerken deg-s akken ula d Leqbayel cerken di tentalyin nnid'en, am wakken ur nettwali ara d akken taqbaylit d nettat kan ay d tamazight n uzekka, wanag mi nettaru yis-s nebgha kan ad asen-nessiwed' i Yimazighen merr'a izen-nnegh s tutlayt-nnegh tamazight, ad neg ah'urif gher sdat akken ad tughal tmazight d tutlayt ay d-yessawad'en isallen am tutlayin timuddirin nnid'en, akken ad nessebghes (encourager) atmaten-nnegh Imazighen ad ttemyaruin wagar-asen s tmazight kan, akken ad nesdukel tutlayt-nnegh u ad ttekkint deg-s merr'a ta! n talyin timazighin n Tmazgha. Ttghimin-d wid-n akken ur nefhim ara tikta-nnegh deg wayen yerzan amkan n tmazight di timmuzgha, nettwali d akken tikta-nnegh usant-asen-d amzun d abeqqa i ghef ur bnin ara, d takti ur yezmir ad yeqbel leâqel, d tiyita yest'erwicen. Ma nenna-d d akken tamazight d nettat ay d tigejdit tawh'idt n timmuzgha, nettwali iman-nnegh nesâa lh'eq yernu mazal ad nett'ef deg wawal-nnegh. Win yesr'uh'en tutlayt-is ghur Yimazighen ur t-mazal yettidir idles-is amazigh wala yettidir tinettit-is (identité), yernu anect-a yeshel ad t-nz'er ula deg wennar. S kra n Yimazighen ay yesr'uh'en ass-a tutlayt-nsen di Tefriqt n Ugafa (Afrique du Nord), yetti yiles-nsen gher taâr'abt, ughalen qqaren i yiman-nsen d "Aâr'aben", yernu llan kra deg-sen zgan-d mgal n wakk ayen yeqqnen gher timmuzgha. Dgha, ad nwali d akken ass-a, imezdaghen ay d-mazal qqaren-asen -u qqaren i yiman-nsen- d Imazighen d wid-n kan ay d-mazal ttmeslayen tamazight anda ma teddid', yernu ula d wid-nni asmi a! r a sr'uh'en tutlayt-nsen, acemma ur sen-d-yettghimi. Ur nessed'lam ara deg wawal-agi-nnegh wid-n akken akk ay d-ilulen, ufan-d imawlan-nsen qqaren-asen "nekni d Aâr'aben" negh ttmeslayen-asen s tefr'ensist seg wasmi ay d-kkren, am wakken ur nugi ara ad tt'uqqten Yimazighen, u ad nesâu atmaten anda ma nedda. D acu kan, s wawal-agi nebgha d atmaten-nnegh ay yettun tutlayt-nsen, negh wid-n akken ara tt-yettaddjan ass-a, ay nebgha ad ten-id-nessaki u ad ten-nesfaq s twaghit-agi ara d-id'errun. Tidet ilaq bnadem ad tt-id-yini, yernu qqaren-as wat zik : Ttif tidet yesseqrah'en wala lekdeb yessefr'ah'en. D acu kan, ma llan kra seg watmaten-nnegh ay werdjin slan negh ur ngir ara tamawt i twaghit-agi d-yed'ran d tutlayt-nnegh, ass-a mi akka ara tt-ttah'qaren wigad-is, ilaq ad d-ldin allen-nsen u ad qeblen tidet-agi. Ulac timmuzgha mebla tamazight. Ur nufi ara awal icebh'en ugar akken ad nfak tigejdit-nnegh am wafiren-agi ay d-yeddja Lwenans Matoub, ad fell-as yeâfu R'ebbi, akken ad d-y! i ni tidet iqerrh'en :\nTameslayt d-inedjr'en abrid\nD awalen i ghef netta yefka Lwennas aqerru-s !!!\nTabrat n usnemmer i wid merr'a i gh-yettâawanen\nTiddukla tadelsant Imedyazen tebgha ad asen-terr tajmilt s tebrat-agi i watmaten-nnegh merr'a i d agh-yettâawanen deg wussan-agi akken ad nesselh'u taghmist-nnegh, awal-nnegh di internet s tutlayt n lejdud, s tmazight. Nefr'eh' imi ay nesâa atmaten anda ma nedda, mi d-tegred' tighri ad ak-d-rren "anâam", yernu nessaram d akken tagmat-nnegh ad tefti u ad tennerni sya ar sdat, ma yebgha R'ebbi.\nSeg wasmi ay d-tlul teghmist-nnegh, at'as seg watmaten-nnegh ara tt-yettaznen i wid-n merr'a ay ssnen, at'as seg watmaten-nnegh ay tt-yettembaddalen wagar-asen, yernu llan ula d wid i gh-tt-id-yessersen deg yemd'iqen-nsen n internet mebla ma nessuter seg-sen acemma, dgha anect-a d ayen ay d agh-yesfer'h'en s wat'as. Ass-a, zemren ihi watmaten-nnegh ad afen taghmist-nnegh ters-d deg yemd'iqen yettwassnen akka am www.mondeberbere.com, www.kabyle.com akk d www.tizihibel.net, yernu nessaram merr'a d akken anect-a ad yesnerni wid ay yeqqaren tutlayt tamazight di internet u ad yettekki deg usider n tutlayt-nnegh. Ilaq ad d-nger tamawt d akken ass-a, mi akka ay nettidir di tallit n usselg! h u (information age) akk d tallit n teywalt (communication age), ur ilaq ad nezgel acemma ay izemren ad yettekki deg wesnerni n tutlayt-nnegh. Yugh lh'al, nekni s Yimazighen ih'emmlen tamazight, xas di citt' yid-negh ay nella, maca ma neghra, ma nez'wer yernu nesâa ttawil ilaqen, nezmer ad neg timkerriwin (miracles) akken ad d-nessider tutlayt-nnegh.\nQqaren-as : Xellun-tt âecr'a, issidir-itt-id yiwen.\nLeqdic-agi n wezraâ n tmazight di internet d leqdic igerrzen imi ula d tutlayt-nnegh ilaq AD TILI deg uz'ett'a (réseau) i deg llant akk tutlayin. Imi ay d agh-yeldi internet tiwwura akken ad nettembaddal u ad nettemsawad' isallen s tazzla, anect-a d ayen i yes ilaq ad nenfeâ tamazight. Ma zemren ad afen watmaten-nnegh isallen s tutlayt-nsen, ma zemren ad d-lemden kra n tghawsa ur ssinen ara s tutlayt-nsen, anect-a d ayen ifazen, yernu ma nezmer ad nenfeâ tutlayt-nnegh ma nemla-yasen i watmaten-nnegh amek xeddmen yegduden nnid'en akken ad d-ssidren tutlayin-nsen, awi-d lukan.\nD acu kan, ur ilaq ara ad nettu digh tagmat-nni idjehden ay yeddjan ad d-yili akk wanect-a. S wazekka ma tr'uh'-agh tegmat, ulac win ara yesr'uh'en tizemmar-is akka am nekni, ulac win ara yettwarnun u ad yettwah'qer am nekni. Awfan win yez'ran kra, win yufan kra inefâen ad t-imel i gma-s, i watmaten-is akken ad d-ssetnefâen seg-s ula d nitni, yernu anect-a akk ad d-yili i lfayda n tmazight. Dgha d tagmat i ghef ay ilaq ad nâass, d tin umi ilaq ad neg leqrar am tit'-nnegh, imi tagmat ghlayet yernu qqaren-as wat zik :\nWin ur nesâi tagmat meh'qur\nTanemmirt ihi i watmaten-nnegh n Tizi Hibel, tanemmirt i Karim Aguenaou, gma-tnegh n Merr'uk, tanemmirt i Mohand Imazaten u tanemmirt i watmaten-nnegh merr'a ara yesselh'ayen ass-a awal-nnegh, awal n tmazight deg uz'ett'a (réseau) agraghlan akken ad tidir tmazight u ad taf amkan-is ger tiyad', akken ad d-ughalen ghur-s warraw-is, u ad tt-id-yughal wemkan i deg tettalas.\nSghur n watmaten-nwen n Tiddukla Tadelsant Imedyazen\nTzemrem ad tafem taghmist-nnegh deg wassaghen-agi :\nUtt'unen 5 d 6 d 7\nUtt'unen 6 d 7\nAzul fell-ak ay ameddakwel. Tanemmirt ghef wed'ris-agi i d-turid' s tmazight. Akken i d- tennid' netcca times ghef meh'yaf ih'uzan tutlayt-nnegh. Nettaru tikwal s tmazight, lameâna i wakken ad nghiwel, mi ara yeh'r'es wakud, tikwal nettaru s tefr'ensist. Tanemmirt imi tesmektid'-agh-d ghef tira n tutlayt nnegh.\nTiririt : Azul fell-ak a gma, Tanemmirt-ik ghef tebrat-yinek, u tanemmirt imi ay d agh-tt-id-turid' s tmazight, imi ssefr'ah'en-agh at'as wid d agh-d-ittarun s tmazight, u lh'emdulelleh, llan at'as seg wid i gh-d-yerran. D ayen d agh-yesfer'h'en mlih' imi ay d agh-d-tennid' d akken kettc (negh kenwi) tesseqdacem tamazight di tira d wemyaru-nwen di internet, d acu kan, nebgha ad nger tamawt d akken asseqdec n tmazight ur ilaq ara ad yili tikwal kan, wanag ilaq ad t-nesâu di lbal-nnegh dima u ad agh-yughal d asendid (reflexe) : a ddqiqa i deg nekker ad naru kra i watmaten-nnegh Iqbayliyen (negh Icawiyen d Yimazighen nnid'en ay izemren ad fehmen taqbaylit), s tmazight ara t-naru acku d tin ay d tutlayt-nnegh, yernu anect-a awfan ad agh-yughal d tanumi, d taghawsa taganant (naturel) u ad nagh tanumi ad nettaru tamazight ula mi ara nh'ar, ula mi ara nettaru s lâejlan. D acu-tt tutlayt i d agh-d-issekren ? D acu-tt tutla! y t i yes nettxemmim ? I yes nettargu ? Llan at'as deg-negh ara ak-yinin d tamazight, ihi i wacu nettemyaru s tefr'ensist ? Deg yegduden nnid'en, qrib d lmuh'al ad naf sin ttemyarun wagar-asen s tutlayt taberr'anit, ala kan (ahat) ma llan d inelmaden yebghan ad lemden tutlayt-nni, di lweqt i deg nekni, tafr'ensist tughal-agh d tutlayt n wegdud, qrib ad tt-nessekcem di tnetti-nnegh (identité), u anect-a ad yili d ssebba ara d agh-d-iqelâen seg yiz'uran-nnegh. Lemmer ad twalid' agdud almani negh negh agdud apuluni yettmeslay ala kan s teglizit, ad twehmed' u ad as-tinid' anect-a d ayen ur nettwafham, negh ala ? Ihi amek nekni s wass-a nezmer ad neqbel d akken ugar n 90 % seg Yimazighen-nnegh yessnen tamazight ttmeslayen ala kan s tutlayin tiberr'aniyin di internet ? Taghmist-agi-nnegh tessefray ihi ad d-terr ccan i tutlayt-nnegh, ad asen-teg ifadden i s kra n wid tt-yettmeslayen yernu TTARUN-TT, u ad d-tefk at'as n yisallen ara inefâen medden u s tutlayt-nsen kan. D acu kan, u ak! k en tez'ram, tutlayt ur tris ara kan ghef uqerru n yiwen kan n wemdan negh n yiwet kan n terbaât, wanag tutlayt n wegdud merr'a. Ghef wanect-a ay nessutur seg-wen, kenwi s watmaten-nnegh, anda ma tellam, ad tesselh'um awal-nnegh u ad agh-tâiwnem di leqdic-nnegh n ussebghes (encouragement) n usseqdec n tutlayt akk d ussider-yines. Tanemmirt-ik a gma âzizen. Qqim di lehna n R'ebbi. S leh'mala n wul d tegmat.\nTutlayt di Kirgizistan :\nimenghi n tkirgizit di tmurt-is\nSghur Omar MOUFFOK\nAqeddem : ass-a, nefren-d yiwen n amagrad s wazal-is, d win ay d-yettawin awal ghef tegnit i deg tella tutlayt takirgizit di tmurt-is. Kirgizistan ay yellan d yiwet si tmura n Asya Talemmast tesâedda ugar n 70 n yiseggasen s ddaw n leh'kem asuvyati. D acu kan, seg wasmi ay tughal d timziregt (indépendante), tessider-d akk ayen yellan d azamul aghelnaw, d acu kan, xas takirgizit tughal d nettat ay d tutlayt n tmurt, ur tufi ara iman-is akken ilaq lh'al, yernu mazal d tutlayt n uberr'ani, d tarusit, ay yesâan amkan amenzu di Kirgizistan. Amagrad-agi yesskanay-d amek ay tezmer tutlayt ay yellan d myall n tmurt, d myall n wexxam, ad tughal d taklit deg wakal-is, yernu ad nz'er amek ay tezmer ad tettwah'qer tutlayt xas leqwanin merr'a n tmurt bedden-d s idisan-is. Yugh lh'al, ger n wawal akk d leqdic at'as ay yellan, yernu di tmurt i deg ara ixass' lebghi i lmend n ussider n tutlayt, ula ay d as-d-gen yiz'uyar (statuts) i tutlayt-a! . Nnig waya, agdud i gher tella tutlayt, i gher tettidir, yesâa azal meqqren akken ad as-yeg leqrar, d acu kan, ma yella ur yeqdic ara udabu akken ara icebbeh' tugna (image) n tutlayt u ad tt-yerr digh d tutlayt inefâen medden di tudert-nsen, ula d agdud, imawlan n tutlayt, ad rewwlen fell-as. Tutlayt takirgizit, am tmazight, ay yughalen ilindi d tutlayt taghelnawt tis snat di Ldzayer, d tutlayin ay tent-yughen di llsas, yernu maci d abeddel n sufella kan ara tent-id-yessidren. Yeqqar-as wanzi ghur-negh : tissirt mi ara tent-tagh di rryac ula ay d as-d-gen yighuraf. Ula d takirgizit akk d tmazight, maci d iz'uyar akk d leqwanin ay tent-ixuss'en, wanag add'an atan anda nnid'en.\nDi tmura n Asya Talemmast (Asie Centrale) ay yellan zik d ah'ric si Tdukli Tasuvyatit (URSS), tutlayt tesâa ass-a azal meqqren imi ay tella d yiwen seg yizumal n tnettit (identité) taghelnawt n yegduden-nsent. Imi ay sâeddant tmura-yagi tallit ghezzifen s ddaw n leh'kem asuvyati ay iâerd'en ad asent-yemh'u idles-nsent akk d umezruy-nsent, ass-a atenti a ttughalent s iz'uran-nsent, a d-ssekfalent tanes'lit-nsent akken ad d-sseknent d akken llant, akken ad bnunt iman-nsent i uzekka. D acu kan, di tmura-yagi merr'a, ddjan-d Yisuvyatiyen ighighden-nsen, tutlayt tarusit mazal ttmeslayen-tt wat'as n medden di tmura-ya, yernu tikwal d nettat ay yesâan azal meqqren ghef tutlayin n Asya Talemmast, xas ma yella tineggura-ya di tmura-nsent ay llant, yernu ttâawanen-tent yiduba akken ad nnernint. Di Kirgizistan, tutlayt taghelnawt, takirgizit, attan a tettnagh deg wakal-is, di tmurt i deg tt-yettmeslay umur ameqqran deg wegdud, akk! e n ad taf iman-is sdat n trusit. Xas ma yella takirgizit d nettat ay d tutlayt tamezwarut n tmurt di tmend'awt (Constitution) n Kirgizistan, attan a tettidir di tegnit is'eâben yernu simmal tettughal gher deffir. Anect-a yessutur-d seg udabu n tmurt-agi ad yeg s lâejlan ayen ilaqen akken ad d-yessukkes (ad d-isellek) yiwet si tgejda yesâan azal meqqren di lebni n tnettit taghelnawt n Kirgizistan.\nII. Iz'uyar* n tkirgizit di Kirgizistan\n*iz'uyar : statuts\nDi 1989, asmi ay d-mazal tagduda n Kirgizistan d yiwet si tegdudyin n Tdukli Tasuvyatit, tughal tutlayt takirgizit d tutlayt tamens'abt n tegduda-yagi. Yugh lh'al, di tallit-nni i deg tella a tteddu Tdukli Tasuvyatit akken ad teghli, di tgara n yiseggasen n 1980 akk d tezwara n yiseggasen n 1990, at'as n yegduden nnid'en ay yellan a ssuturen izerfan-nsen akk d westeâr'ef s tnettiyin-nsen tidelsanin negh tighelnawin di tegdudyin tisuvyatiyin nnid'en, mbeâd ma sâeddan tallit ghezzifen i deg yexdem udabu amezdukli (communiste) akk ayen yezmer akken ad d-yeqleâ igduden yettidiren di Tdukli seg yiz'uran-nsen. Dgha, asmi ay tughal tkirgizit d tutlayt yesâan az'ayer di tmurt-is i tikkelt tamenzut deg umezruy, iga wegdud akirgizi ah'urif meqqren akken ad d-yawi azarug (indépendance) i tmurt-is. Dgha tlata kan n yiseggasen mbeâd, asmi ay teghli Tdukli Tasuvyatit, tughal tegduda n Kirgizistan d tamurt timziregt (indépendante), ye! r nu tughal tutlayt takirgizit d nettat ay d tutlayt tamens'abt n tegduda yernu d tutlayt n Uwanek (Etat). D acu kan, yebda yetth'ulfu udabu akirgizi, citt' n lweqt sakin, d akken ur yezmir ara ad yesselh'u tamurt ala kan s tutlayt takirgizit, imi tutlayt-a tesâa at'as n wuguren ur tt-neddji ara ad d-tewjed i uselh'u n tmurt, d anect-a ay yeddjan Kirgizistan ad as-tefk az'ayer ula i trusit di 1994, sakin, deg waggur n Magu n 2000, tughal trusit di Kirgizistan d tutlayt tamens'abt tis snat, gher tama n tkirgizit. Ihi, nezmer ad nger tamawt d akken mbeâd ma tekka-d Kirgizistan ghef yiwet n tallit n lh'ir akken ad terfed tutlayt-is gher temkant âlayen di tmurt, tebda tettughal gher deffir di âecr'a n yiseggasen-agi ineggura, imi asteâr'ef ay testeâr'ef s trusit d ayen ay d-yesskanayen digh d akken adabu akirgizi yebda yettara di rrif tutlayt takirgizit, di lweqt i deg tutlayt-a attan di tegnit i deg teh'wadj at'as n leqdic akken ad d-tettwarfed u ad tesâu amkan-is di tmurt-is.\nIII. Tagnit n tutlayt takirgizit di Kirgizistan\nDeg useggas n 2001, llan di Kirgizistan 4.753.000 n yimezdaghen, gar-asen azal n 58% d Ikirgiziyen negh d wid yettmeslayen takirgizit akk d wazal n 15 % n Yirusiyen. Yugh lh'al, d Irusiyen ay d tadersi (minorité) tameqqrant akk di tmurt-a mbeâd n Yikirgiziyen, yernu ttidiren ladgha di temdinin akk d tmiwa iqerben ghur-sent, am wakken digh ara naf at'as n Yirusiyen di yeghzer (vallée) n wasif n Chuy, deg ugafa (nord) n tmurt, anda ay d-tuzga tmaneght n Kirgizistan, Bickek (Bishkek). Azal n 40% deg yimezdaghen n Kirgizistan ay yettidiren di temdinin, yernu Irusiyen ay yellan d tidersi idjehden di tmurt-a, kkaten mlih' ghef yizerfan-nsen di Kirgizistan, yernu ttaârad'en amek ara d-h'ettmen tinettit-nsen akk d yedles-nsen ghef yimezdaghen n tmurt-a, dgha di tmiwa-yagi i deg ttidiren, ur nettaf ara ala kan d Irusiyen ay yettmeslayen tarusit, wanag llan at'as n Yikirgiziyen ay ten-yettâanaden.\nD acu kan, ilaq ad d-nger tamawt digh d akken tisnaddanin (statistiques) n tmurt-a ur nezmir ad nettkel fell-asent imi tikwal, wid ittgen addun (recensement) ur steqsayan ara medden isteqsiyen ilaqen akken ad z'ren d acu-tt negh d acu-tent tutlayin ay ttmeslayen, yernu xas ma yella at'as seg yimezdaghen n Kirgizistan ay yesseqdacen ugar n yiwet n tutlayt, addunen n tmurt-agi ur fkin ara azal meqqren i wanect-a. Yugh lh'al, tikwal, mi ara d as-inin i wabâad' : "D acu n tutlayt ay tettmeslayed' negh ay tesseqdaced' deg wexxam", ad d-yebder kan yiwet n tutlayt, dgha ad yettuneh'sab deg waddun d akken yettmeslay kan tutlayt-nni, xas ma yella yessen tutlayin nnid'en yernu tutlayt-nni ay yettmeslay maci dima d nettat ay d tutlayt-is tanes'lit. Dgha, awfan wid iqeddcen deg waddun ad nadin ghef wach'al n tutlayin ay yessen wemdan, maci ala kan tutlayt ay yesseqdac, ladgha imi di tmurt-a, yezmer wabâad' ad yili yessen takir! g izit, d tutlayt-is tayemmat i yes d-yekker, d acu kan, di tudert-is n yal ass d tarusit ay yesseqdac ugar. Bitt llan ula d wigad ay sen-yeqqaren i yiqeddacen ay d-yelhan s waddun, d akken d taglizit negh d talmanit ay ttmeslayen deg wexxam, yili nitni d Ikirgiziyen di las'el. Dgha amdan am wa ur yezmir ad yettuneh'sab d imsiwel yessawalen kan tutlayt tarusit negh taglizit negh talmanit, wanag tewwi-d ad yettuneh'sab d asnutlay (bilingue). Si tama nnid'en, llan di Kirgizistan ula d imdanen yettmeslayen tlata n tutlayin, yernu wigi nezmer ad ten-naf ladgha deg wenz'ul (sud) n tmurt. Di tama-yagi anda ay ttidiren wat'as n Wuzbikiyen, medden ttmeslayen takirgizit, tuzbikit yernu zemren ad issinen ula d tarusit, d acu kan, wid ay d-yelhan s waddun beddren-d kan d akken ttmeslayen takirgizit akk d tuzbikit xas ma yella at'as seg wid steqsayan ssnen tarusit. Ghef wanect-a ay zemren ad ilin yezwilen (chiffres) n tesnaddanin yerzan tutlayt di Kirgizistan d izwilen igheld'en, yernu zemren ad! ilin wid yettmeslayen tutlayt-a negh tutlayt-agi ugar negh qell n wanect ay d-yeqqar udabu.\nb. Takirgizit deg unabad' n Kirgizistan\nImi tutlayt takirgizit d tutlayt n Uwanek (ddewla), s kra n wed'ris amens'ab (texte officiel) ara d-yessuffegh unabad' akirgizi ad t-id-yessuqel gher tkirgizit. D acu kan, xas ma yella seg yidis n usad'uf (lqanun) d takirgizit ay yifen tarusit, imi nettat tettusemma di tmend'awt (Constitution) d tutlayt tamens'abt yernu d tin n Uwanek, di lweqt i deg tarust di tutlayt kan tamens'abt, maca d tarusit ay yesâan azal meqqren di leqdic n ubadu, imi id'risen merr'a n Uwanek teffghen-d, qbel, s trusit, sakin lehhun-d d usuqel-nsen, yernu si tama nnid'en, tasuqilt-nsen gher tkirgizit ixeddem-itt udabu akken kan ad iqader asad'uf, maci i lmend n teywalt (communication). Ghef wanect-a, nezmer ad nger tamawt d akken di lweqt i deg adabu yettak azal meqqren i wayen ay d-yettaru s trusit, tisuqilin ay d-iteg s tkirgizit yettak-asent kan azal azamal (valeur symbolique), yernu tikwal imd'ebbren ur d-cliâen ara ula si tghara (qualité) n tsuqilin-agi u teddunt-d deg-sen ula d tuccd'iwin. Ghef umedya, yiwwas, deg yiwet n teftart (document) tamens'abt i deg ay d-yenna udabu s trusit : "Agraw imsud'ef (assemblée législative) n Tegduda takirgizit yezmer ad d-yessbded asad'uf aserdasi (loi martiale) ma yella yetâedda kra n weâdaw ghef Tegduda Takirgizit" ssuqlen-tt-id gher tkirgizit am wakka : "Yezmer ad d-yettusebded usad'uf aserdasi ma yella yetâedda Wegraw imsud'ef ghef Tegduda Takirgizit". Yernu tuccd'a am tagi ted'ra-d di tmurt i deg ula d win ara d-yessersen iman-is gher tefranin akken ad yughal d aselway, ilaq ad yesâeddi akayad (test) ghur n udabu akken ad z'ren ma yessen mlih' takirgizit negh ala.\nYugh lh'al, xas ma yella di Kirgizistan, wid yettmeslayen tarusit ttaârad'en amek ara sâeddin iman-nsen d nitni ay yettwah'eqren yernu ttwakksen-asen yizerfan-nsen deg wayen yerzan tutlayt, d takirgizit ayen yettwah'eqren di tidet, xas akken d nettat ay d tutlayt n tmurt.\nGhef leh'sab n usad'uf akirgizi, wid ur nessin ara tarusit negh takirgizit deg wexxam n ccr'eâ ttalasen ad sâun imsuqel (traducteur) ara d asen-d-yessuqlen ayen ttmeslayen di ccr'eâ. D acu kan tikwal deg yexxamen n ccr'eâ, ad naf kan imsuqlen ay d-yessuqulen si tkirgizit gher trusit, ma si trusit gher tkirgizit ulac. Si tama nndi'en, at'as n yemd'ebbren n udabu ay yettwalin d akken imi Kirgizistan tella zik d ah'ric si Tdukli Tasuvyatit, dgha imezdaghen-is merr'a ass-a fehhmen tarusit, di lweqt i deg takirgizit maci imezdaghen merr'a n tmurt fehhmen-tt (ladgha Irusiyen), d acu kan, tidet maci akka ay tella deg wennar, imi amur meqqren deg Yikirgiziyen d wid yettidiren di tmurt yernu sseqdacen kan tutlayt-nsen tanes'lit, di lweqt i deg tarusit, tutlayt n temdinin, llan at'as n wid ur tt-nessin ara.\nYugh lh'al, xas ma yella takirgizit yebded usad'uf n tmurt s idis-is, ur tufi ara iman-is deg wennar, yernu simmal ara tettughal gher deffir sdat n trusit umi ara yettimghur ccan deg wat'as n yinurar n tudert di Kirgizistan.\nc. Azal ay sâant tkirgizit akk d trusit di Kirgizistan\nGher medden, xas ma yella tarusit ttwalin-tt d tutlayt n uneh'r'as (colonisateur) n yid'elli, d tin ay d-yesmektayan lbat'el akk d tesnaraft (dictature) n tallit tasuvyatit di Kirgizistan, maca ass-a at'as n medden ay s-yettaken ccan meqqren, imi d nettat ay d tutlayt n usselmed akk d yedles atrar (moderne). Ma d takirgizit, si tama-s, at'as n wid ay tt-yettwalin d tutlayt yeqqnen s afuleklur' (folklore) aghelnaw, d tin n wansayen (traditions) akk d tz'uryin tigherfanin (arts populaires) negh d azamul kan n tnettit taghelnawt akk d tfernant (patrie). Maca si tama nnid'en, tutlayt takirgizit tesâa digh tugna (image) n d iri, imi ay llan wid ay tt-yettwalin d tutlayt kan n tmurt negh n ugama (capmagne), d tutlayt n wid yettidiren berr'a i temdinin yernu ur ssinen ara tagherma, n wid ur nefhim ara, ur neghri ara, d tutlayt kan n yimeksawen akk d yimezdaghen n yidurar.\nMa deg wennar n usselh'u n tmurt, nnig n wazal ay tesâa tutlayt tarusit deg udabu akirgizi (akken t-id-nebder sufella-yagi), tarusit d nettat digh ay d tutlayt n tdamsa (économie) di Kirgizistan. Xas ma yella asad'uf yeddja takirgizit ad tesâu amkan di tdamsa, imi ass-a tiner'misin (entrprises) ttnadint at'as ghef yiqeddacen yessnen ad mmeslayen takirgizit, maca tutlayt-a ur tleââeb ara ddur' meqqren akken ay t-tleââeb trusit di ssuq n tmurt. Win yessnen ad yemmeslay tarusit akk d tkirgizit d win ara izemren ad isellek aqerru-yis deg wennar n tdamsa, di lweqt i deg win yessnen kan takirgizit, ur yettaf ara iman-is deg wennar-agi.\nYugh lh'al, tugna ara yesâu wegdud ghef tutlayt-is d ayen yesâan azal meqqren imi d anect-a ara d as-yefken amkan akk d ddur' i tutlayt-a di tmurt negh gher wegdud i deg tt-ttmeslayen, d acu kan, deg wayen yerzan Kirgizistan, iban d akken d tarusit ay yifen takirgizit deg wat'as n lumur', d nettat ay d tutlayt icebh'en gher medden yernu d nettat ay qeblen medden deg wat'as n yinurar, d nettat ay s-yekksen cciâa i tkirgizit. Si tama nnid'en, takirgizit tettmagar-d, tasiwiât-a digh at'as n wuguren ayen i s-ikerfen tizemmar-is yernu ur tt-ddjin ad tili d tutlayt iwejden akken ad d-tbedd i lmendad n usselh'u n tmurt.\nIV. Uguren n tkirgizit deg wennar\nTarusit maci ala kan s wemkan ay s-fkan medden ay tif takirgizit, wanag ula seg yidis n ttawil ay tesâa. Yugh lh'al tarusit, nemgal (contrairment) n tkirgizit, d tutlayt tagraghlant, imi d tin ay ttmeslayen wazal n 277 n yimelyunen n yemdanen deg wemd'al, deg wugar n 15 n tmura, yernu d yiwet si tutlayin n Yeghlanen Yedduklen (Nations Unies). Rnu-yas s anect-a, tarusit d tutlayt yesâan tasekla (littérature) yuran idjehden yernu d taqburt, d tutlayt tatrart yernu d tutlayt n tussna ay izerâen mlih' di tmura merr' i deg ay d-mazal ttmeslayen-tt. Ma d takirgizit, si tama-s, ur telli ara deg wemkan i deg tella trusit deg wemd'al yernu ur tesâi ara ttawil ay tesâa tutlayt-a akken ad tesselh'u tamurt, tasekla-yines yuran d tamaynut yernu maci at'as n leqdic ay yettwaxedmen fell-as akken ad tughal d tutlayt tatrart.\nXas ma yella deg yiseggasen n 1920, yeqdec udabu asuvyati akken ad yerr tutlayt takirgizit d tutlayt yettarun, maca di tallit-nni ghezzifen ay yett'ef leh'kem asuvyati, ur as-tettunefk ara tegnit i tkirgizit akken ad tughal d tutlayt tatrart ara izemren ad tesselh'u tisuda (institutions) i yiman-is. Di 1928, tbeddel tkirgizit agemmay-is, tughal tettaru s ugemmay alatini mbeâd ma tella zik tettaru s ugemmay aâr'ab, sakin, di 1940, tughal s ugemmay asirili (arusi) ay tettaru yernu teqqim akken alammi d iseggasen n 1990, tallit i deg tewwi tmurt azarug yernu a yessefray udabu ad d-yerr agemmay alatini. D acu kan, ilaq ad nger tamawt d akken abeddel-agi n ugemmay igellu-d s uxess'ar ghef tutlayt imi yal tikkelt i deg ara yettubeddel ugemmay, tasekla-nni ay yuran s ugemmay-nni aqbur amzun tettwagzem ghef tin ara arun s ugemmay amaynut, dgha d anect-a ur nettaddja ara ad d-yili ukemmel di tsekla. Rnu-yas s anect-a, adabu asuv! y ati ay d as-ibeddlen sin yiberdan i tkirgizit agemmay i yes tettaru (1928 d 1940), ur d-icliâ ara seg yimal n tutlayt-a negh seg wayen ay izemren ad tt-yeddj ad tennerni, wanag d iswiyen isnaktanen (buts idéologiques) ay yeddjan Isuvyatiyen ad h'ettmen igemmayen ay bghan nitni ghef yegduden yellan s ddaw n tecd'ad't-nsen, am Yikirgiziyen.\nMa seg wasmi ay tewwi Kirgizistan azarug-is ar ass-a, citt'ah' kan ay yettwaxedmen i lmend n ussetrer (modernisation) akk d ussizegh (standardisation) n tutlayt takirgizit. Ass-a, takirgizit xuss'en-tt wat'as n wawalen deg yinurar n tudert tatrart yernu anect-a yessawed' ula d imusnawen yettarun yis-s ad ttkukrun ad d-ssuffghen yis-s idlisen.\nLlan wid ay yebghan ad zzizedgen tutlayt takirgizit, ad kksen seg-s akk awalen ay tt-id-ikecmen si trusit (imi ay llan at'as), u ad rren deg wemkan-nsen awalen ara d-ssuddmen (dériver) si tkirgizit taqburt negh si taâr'abt, d acu kan, llan at'as n Yikirgiziyen ay d-yettcetkin seg wawalen-agi imaynuten n tkirgizit imi ur ten-fehhmen ara negh bitt, ttihin yis-sen, di lweqt i deg wiyad', ad d-ttcetkin ghef lexs'as' meqqren ay txuss' tkirgizit deg wawalen itraren (modernes). Imi amur meqqren deg wawalen n tussna akk d taknit (technique) ay yellan di tkirgizit d wid ay d-yekkan si trusit, at'as n Yikirgiziyen ay yettwalin d akken tutlayt-nsen d tin ur nezmir ara i yiman-is, yernu tif-itt trusit. D anect-a ay yerran takirgizit tesâa kan ddur' mect'uh'en deg wat'as n yinurar.\nNnig waya, takirgizit akk d trusit ur âdilent ara deg wennar n usselmed, imi, akken d-nebder sufella-yagi, tarusit d nettat ay yewwin cciâa gher medden deg uselmed, yernu, si tama nnid'en, takirgizit tettwah'qer alammi d ayen kan deg wennar-agi.\nXas ma yella takirgizit d yiwet si tutlayin n ugherbaz di Kirgizistan, maca iselmaden ay tt-yesselmaden ur a sen-iteg ara udabu assilegh (formation) yelhan, yernu ur ttuxellas'en ara akk mlih'. Rnu-yas s anect-a, di lweqt i deg tarusit tesâa idlisen yelhan (ay d-yettawd'en tikwal si Rrus), ahilen n tghara (programmes de qualité) yernu d nettat ay d tutlayt i yes qqaren yinelmaden tussna deg ugehrbaz, ttawil n tkirgizit ixuss' at'as yernu ur telhi ara tghara-s.\nMa deg wayen yerzan almud afellay (enseignement supérieur), d tarusit digh ay yewwin cciâa di tesdawit, yernu inelmaden yeqqaren s tkirgizit tth'ulfun d akken ur sâin ara tiwwura akken ad rebh'en di tudert-nsen am wid yeqqaren s trusit. Imi ay tufa trusit iman-is deg wat'as n yinurar n tmurt, wid yeqqaren s tutlayt-a zemren ad afen leqdic yelhan am wakken ay zemren ad afen abrid s tefses (sshala) akken ad rebh'en di ddunit-nsen, di lweqt i deg takirgizit, di tegnit-agi i deg tella, tughal di rrif deg wat'as n yinurar yernu ur tezmir ara i yiman-is, attan a tettidir tagnit i deg ara rewwlen fell-as wigad-is, imi ara tt-ttwalin d akken ur tesâi ara lfayda meqqren.\nImi ara yettwali udabu akirgizi d akken tutlayt d azamul n tfernant (patrie), tewwi-d ad yeg akk ayen umi yezmer akken ad as-yerfed amkan-is i tkirgizit, u ad yeqbel ad is'erref fell-as at'as n yedrimen akken ad tt-yerr d tutlayt ur neâdil ara kan akk d trusit deg usad'uf, wanag ad teâdel yid-s ula deg wennar.\nYiwet si tghawsiwin timezwura ay ilaq ad tent-yeg udabu i lmend n ussider n tkirgizit netta d assemgher n ccan n tutlayt-a deg wallen n Yikirgiziyen. Xas ma yella asad'uf akirgizi yeldi-yas tiwwura i tkirgizit akken ad tili di tedbelt (admninistration) negh deg wexxam n ccr'eâ, ilaq ad yeqdec udabu i akken ara yesseqdac ugar takirgizit di tsertit, di tudert tamens'abt akk d ttawilat n teywalt (communication), yernu ur tettghimi ara tsuqilt-nni ixeddem i teftarin timens'abin d tisuqilin tizamalin (symboliques). Yugh lh'al, ma yefka udabu azal i useqdec n tutlayt taghelnawt, anect-a ad yesnerni ccan n tutlayt-a gher wegdud yernu ad asen-tili ugar deg wul.\nSi tama nnid'en, ilaq ad yeqdec udabu ghef wamek ara d-yexleq imukan n leqdic i deg ara tesâu azal tkirgizit, negh, s wawal nnid'en, amek ara yerr takirgizit d tutlayt n weghrum. Yugh lh'al, akken t-di-nebder sufella-yagi, yiwet si ssebbat tigejdanin (principales) ay yeddjan tarusit ad tif takirgizit nettat imi tamenzut-nni d tutlayt ay sseqdacen deg wat'as n yinurar n tudert. D acu kan, ma yeqdec udabu akken ara yerr tutlayt takirgizit d tutlayt idjehden deg wennar n leqdic, anect-a ad d-yejbed ghur-s at'as n medden, yernu ad tesâu azal meqqren ugar imi ula d nettat ad tesâu ddur' di tmurt-a u ad tesâu lfayda gher medden. Ghef umedya, yezmer udabu ad yessuter si tner'misin (entreprises) merr'a n tmurt, ama d tighelnawin negh d tiberr'aniyin, ad ssuturent deg yiqeddacen-nsent ad issinen takirgizit u ad ssebghasent (encourager) iqeddacen ad sseqdacen tutlayt takirgizit di leqdic.\nD acu kan, akken ad yishil ghef tkirgizit ad tughal d tutlayt n tsuda (institutions) akk d tutlayt n leqdic, ilaq ad yeqbel udabu ad is'erref idrimen ilaqen i wesnerni n tutlayt-agi s timmad-is. Imi, akken d-nebder yagi, takirgizit ur tesâi ara akk awalen ay teh'wadj akken ad tqabel yis-sen tallit n wass-a, ilaq ad yeqdec udabu akken ara tt-yesnerni, ad tt-yerr d tutlayt tatrart, d tutlayt tizeght (standardisée). Di teswiât-agi i deg nella ass-a, imesnilsiyen (linguistes) ay izemren ad d-lhun d wesnerni n tutlayt akken ilaq, atni a qeddcen deg yimukan i deg zemren ad aghen at'as n yedrimen, di lweqt i deg wid iqeddcen deg wennar (imesnilsiyen ur nesâi ara aswir meqqren, imsuqlen-traducteurs, iselmaden, atg.), mfaraqen, kul yiwen anida yellan, yernu ur a ttaghen ara idrimen imeqqranen, d imi ur ttazmaren ara ad d-ttekkin s lh'adja meqqren deg wesnerni n tutlayt. D acu kan, ilaq ghef udabu ad asen-yeg ifadden i wid m! e rr'a ay izemren ad snernin tutlayt, ad ten-yettxellis' mlih' u ad asen-yefk akk ttawil h'wadjen i lmend n wanect-a.\nDi tgara, ur ilaq ara ad nettu digh azal meqqren ay yesâa uselmed deg usider n tutlayt. Imi d agherbaz ay d amkan i deg ay d-ttenkarent tsutyin n uzekka ara ikemmlen ad ttmeslayent tutlayt-nsent, ilaq ghef udabu ad yeqdec akken ara yerr takirgizit d tutlayt ara yafen iman-is mlih' deg ugherbaz. Dgha, ilaq ad yefk azal i usilegh (formation) n yiselmaden, u ad asen-yeg annanen (stages) yelhan akken ad zemren ad fken asselmed igerrzen i yinelmaden-nsen. Si tama nnid'en, ilaq digh ghef udabu ad yebded akken ilaq i tghara (qualité) n wahilen (porgrammes) n usselmed n tkirgizit deg ugherbaz, ad ten-yerr d ahilen i yesernayen azal n tutlayt takirgizit deg wallen n Yikirgiziyen imect'ah' u ad ughalen h'emmlen-tt, d ahilen yettaken llsas yelhan di tmusni i yinelmaden yernu iteg-asen ifadden akken ad qablen ddunit s tutlayt-nsen. Dgha, ur ilaq ara ad ikukru udabu ad d-issuffegh idlisen n ugherbaz ifazen yesâan taghara yelhan, am ! w id-nni n trusit, akken ad yesselmed takirgizit akken ilaq lh'al.\nTugh, ma tkemmel tegnit akken tella ass-a, tezmer ad tawed' trusit, ayen yufan mlih' iman-is di Kirgizistan, alamma tekkes-as amkan-is i tkirgizit di yal wannar, u ad tt-terr d tutlayt kan n uzamul ur nseââu ara akk ddur' di tmirt-is. Deg tama-yagi n wemd'al i deg igduden atni a ttughalen s iz'uran-nsen, a ttnadin ad sâun tanettit idjehden akken ur ttâwaden ara ad d-ghlin ger n yifassen n uberr'ani ara ten-ih'ekmen u ad ten-yesselh'u akken i s-yehwa netta, Kirgizistan tettban-d amzun tefka afus ghef tutlayt-is, mbeâd ma tnuda ula d nettat, yiwen n lweqt akken, ad terr takirgizit d tigejdit n tnettit taghelnawt. Yugh lh'al, imal (futur) n kra tutlayt yeqqen mlih' gher lebghi n wegdud ay tt-yettmeslayen akken ad as-yebded, ad yethella deg-s u ad as-yefk amkan ay tuklal di tmetti negh di tmurt. Xas ma yella Kirgizistan d tamurt ur nesâi ara ttawil ay sâant tmura timer'kantiyin akken ad d-tessider tutlayt-is, ttilint tikwal! i deg agdud negh adabu ilaq ad yeqbel ad yeg tighersawin (sacrifices) i lmend n ussukkes (usellek) n wayen yesâa ghlay di tmurt-is.\nI tmerniwt n yisallen, rzut ghef wassagh-agi :\nTabrat n Yimedyazen Utt'un 5 : Assider n tutlayt tirlandit\nTabrat n Yimedyazen Utt'un 14 : Tasertit n tutlayin di Ist'unya\nTabrat n Yimedyazen Utt'un 16 : Tamsalt n tutlayt di Cameroun\nTutlayt takirgizit d nettat ay d tutlayt taghelnawt n Kirgizistan, yernu ttmeslayen-tt wazal n 2 n yimelyunen n medden, Ikirgiziyen. Di tmura ay d-iqerben Kirgizistan llan digh wat'as n wid ay tt-yettmeslayen. Di lweqt i deg llan 150.000 n medden ay tt-yettmeslayen di Ccinwa, ladgha di tama tafulmant (autonome) n Sinkiang-Uighur, llant digh wat'as n trebbaâ timect'ah' n Yikirgiziyen ay tt-yettmeslayen deg wetram (lgherb) n Mungulya, di Kazaxestan, di Tadjikistan akk d Uzbikistan. Nezmer digh ad naf kra di Afghanistan, di Tt'erk akk d Pakistan.\nTakirgizit d yiwet si tutlayin n twacult tat'erkit, dgha tutlayin ay tt-icuban tt'uqqtent u nezmer ad d-nebder gar-asent tat'erkit, tazirit (n Azerbidjan), tatatar't (n Tatarestan, di Rusya), tawigurt (ay ttmeslayen di Ccinwa), tuzbikit n Uzbikistan akk d wat'as n tiyad', d acu kan, tutlayt i gher tettemcabi at'as, d takazaxit ay ttmeslayen s umata di Kazaxestan. Tawacult n tutlayin tit'erkiyin d tawacult meqqren i deg llant wat'as n tutlayin n Asya, yernu ttekkant deg-s ula d tutlayt tamungulit, u llan wid ay yesqeben ula d takurit akk d tjapunit gher twacut-a.\nTakirgizit tesâa snat n tentalyin timeqqranin, tin n ugafa (nord) akk d tin n wenz'ul (sud). Takirgizit tizeght (standard) d tin ay d-yufraren si tentala n ugafa, yernu llan deg-s wat'as n wawalen ay d-yekkan si tmungulit akk d tkazaxit, di lweqt i deg tantala n wenz'ul, ad naf deg-s at'as n wawalen ay d-yekkan si tuzbikit akk d tutlayin tir'aniyin am tfarsit (perse) akk d ttadjikit.\nTasghent (ddur') n tkirgizit di tmetti\nXas tesseqdec tutlayt takirgizit agemmay aâr'ab i tallit ghezzifen deg umezruy, maca alammi d tallit tasuvyatit ay yettwaxdem leqdic i lmend n ussizegh (standardisation) n tutlayt-agi akken ad tughal ad tettuseqdac, gher tama n trusit, deg uselh'u n lumur' timens'abin n Tegduda Tasuvyatit n Kirgizistan. Ass-a, takirgizit lemmden-tt warrac alamma d aswir n tesnawit (lycée). Ma di tesdawit, asselmed yettili-d ama s trusit negh s tkirgizit, ghef leh'sab n yinurar n tmusni. Di 1926, ala kan 5% seg yimezdaghen n Kirgizistan ay yellan ssnen ad ghren u ad arun di lweqt i deg 67% seg yimezdaghen n tmurt d wid yettmeslayen takirgizit, ma di 1970, wwd'en wid yessnen ad ghren gher 100%, di lweqt i deg wid yettmeslayen takirgizit neqsen-d gher 44% di tallit-nni. Anect-a yed'ra-d imi nnernan yemdanen n yegduden nnid'en ay d-yettasen gher Kirgizistan, dgha nnig n Yirusiyen ay yebdan zeddghen tamurt-a si lqern wis 19, asmi teghli s dd! a w n leh'kem arusi, rnan usan-d at'as n yemdanen nnid'en di tallit tasuvyatit, yernu merr'a igduden-agi d tarusit ay llan sseqdacen-tt wagar-asen. D acu kan, seg wasmi ay tewwi Kirgizistan azarug-is di 1991, ar ass-a, bdan ttanqasen Yirusiyen si Kirgizistan. Mbeâd ma llan 22% seg yimezdaghen n Kirgizistan d Irusiyen di 1990, wwd'en di 2001 gher 15%, maca tazrirt-nsen (influence) mazal tedjhed, yernu tutlayt-nsen d yiwet si tutlayin idjehden akk di tmurt.\nUqbel ma ted'ra-d Tegrawla Tarusit n 1917, tella tkirgizit ur tesâi ula d yiwen n weghmis. Ma di 1983, tughal tkirgizit tesâa 61 n yeghmisen akk d 16 n tesghunin, am wakken ay d-ffghen 513 n yedlisen s tkirgizit deg useggas-nni. Kirgizistan tesâa digh tiregwa n rr'adyu akk d tilibizyu yettmeslayen s tkirgizit.\nDi lqern wis 8 ay d-tettwabder tkirgizit i tikkelt tamenzut deg umezruy, deg yiwet n tirawt (inscription) yuran s tt'erkit taqburt di Asya Talemmast. Di tallit-nni, llan lejdud n Yikirgiziyen ttidiren di tama taâlayant n wasif n Yenisey, deg ugafa n Mungulya, d yiwet n tama ay d-yuzgan ass-a di Sibirya, yernu tira tit'erkiyin tiqburin ay d-ufan deg wemkan-nni qqaren-d yimassanen d akken d nitni ay tent-yeddjan.\nAsmi ay smeghren Yimunguliyen amenkud-nsen (Empire) yernu kecmen gher wat'as n tmura ay rz'an negh rwin-tent, rewlen Yikirgiziyen s anz'ul, gher tama n yidurar n Tien Shan, d tama i deg d-tuzga ass-a Kirgizistan. D acu kab, ula d tamurt-a ur temniâ ara seg yegduden it'erkiyen akk d Yimunguliyen ay tt-id-ikecmen ach'al d abrid yernu srewlen ah'ric seg Yikirgiziyen gher Turkestan (Sinkiang ay teh'kem Ccinwa ass-a). Xas ma yella di tlemmast n lqern wis 18, tella Kirgizistan d ah'ric itebâen s yisem gher Ccinwa, maca tamurt-a tella tesâa tilelli meqqren. Mbeâd ma tesâedda Kirgizistan tallit wezzilen s ddaw n leh'kem n yegduden it'erkiyen n Asya Talemmast, teghli ger n yifassen n Umenkud Arusi, d ayen ay yeddkan kra n yemsiwlen n tkirgizit ad rewlen gher Afghanistan akk d yidurar n Pamir. Assebded n Tdukli Tasuvyatit yegla-d s ccwal meqqren imi ay refden Yikirgiziyen leslah' akken ad nnaghen ghef tlelli-nsen, d acu kan, ighil ay sxedmen Yirusiyen mgal-nsen yessawed' at'as n Yikirgiziyen ad rewlen gher Ccinwa. Di 1919, tughal Kirgizistan d ah'ric si tegduda tanemlayt (socialiste) tasuvyatit n Turkman, sakin, di 1936, tughal d tagduda i yiman-is, d yiwet si xmest'ac-nni n tegdudyin n Tdukli Tasuvyatit. Deg wass n 31 Ghect n 1991, tughal Kirgizistan d tamurt timziregt, u tughal d tamaslad't (membre) di Tmetti n Yiwunak Imzirgen (Communauté des Etats Indépendants) ay d-yettusbedden mbeâd ma teghli Tdukli Tasuvyatit.\nAh'ric meqqren seg wed'ris-agi yettwakkes-d seg wemd'iq n :\nTasuqilt akk d uheggi n Hamid OUBAGHA d Nadir BOUAOUNI\nAgemmay n tmazight akken ay t-id-tessumer WAAC, i lmend n tira n tmazight di internet :\na ----- azul, argaz, amazigh\nâ ----- âiwen, ceggeâ, aâessas\nb ----- baba, ibki, abuqal\nc ----- acawi, uccen, taccuyt\nd ----- dadda, tidet, udi\nd'----- ad'u, id'elli, ad'ad\ndj ---- afendjal, taddjalt, tajeddjigt\ne ----- enz, amenzu, kkes\nf ----- tafat, uffal, ifires\ng ----- agu, tagmart, amger\ngh ---- ighi, imghi, ilelli\nh ----- ahuddu, ahrawan, ahil\nh' ---- tah'anut, ah'bib, ah'riq\ni ----- iri, izimer, icimmi\nj ----- ajerrid', ajemmid', ajellab\nk ----- aksum, ikkil, ikerri\nl ----- tilelli, tala, iles\nm ----- tama, tament, amkan\nn ----- annar, inighem, inisi\nq ----- aqbayli, tuqqna, ameqqran\nr ----- amrar, ifer, tiririt\nr' ---- r'wu, takerr'ust, tar'umit\ns ----- tasa, isem, tasusmi\ns' ---- las'el, tibs'elt, afess'el\nt ----- tata, tamdint, tamurt\ntc ---- ettc, kettc, atcamar\nt' ---- tit', t'umat'ic, aqent'ar\nu ----- ulac, tuyat, udem\nw ----- awal, wali, weltma\nx ----- axxam, taxsayt, tabexsist\ny ----- yemma, amezruy, amayeg\nz ----- azedgan, uzzal, izi\nz' ---- az'idan, zz'el, iz'i\nGM : agemmay-agi ur yelli d asumer (proposition) n tiddukla-nnegh akken ad nbeddel agemmay-nni n tmazight amagnu (normal - agemmay agrigi-alatini) ay nessexdam i tira n tutlayt-nnegh, wanag imi ur nezmir ara ad naru di internet isekkilen yesâan izumal n ussemgerrad (lettres diacritiques) akk d yisekkilen-nni igrigen (lettres grecques) yellan deg ugemmay amazigh, nessumer-d agemmay-agi akken ad nefru, si leâd'il (provisoirement) ugur-agi.\n<<< Qqel γer Ụṭ̣̣ṭ̣un 7 Ddu γer Ụṭ̣̣ṭ̣un 9 >>>


Q=5	C=5	SS=0	LS=0	PS=0	DC=0	LC=0	SD=0	BS=3	G0=6	G1=2	G2=2	DLID=ber_Latn	BODY=Tayri d wamek i t-ttwaligh… – Kabyles.com\nAccueilKabylophonieTayri d wamek i t-ttwaligh…\nTayri d wamek i t-ttwaligh…\n14 février 2010 Tayirat Kabylophonie 0\nTezram yak° amek i dagh-txeddem tayri ? Wissen dgha ma kif kif i dagh-txeddem…\nLlan wid tetterra d ibuhalen, llant tid tetterra d_timeslubin… Yal wa deg nnegh yes€a ayen ara d-yehku ghef tayri …\nTayri tazidant m’ara d-tennulfu, tayri d tarzegant m’ara tekfu… D wayen n ddir d wayen yelhan i d tettawi m’ara tdum.\nUr yelli wedman ima€nen ur t-nessin ara. Tekkat yal wa deg nnegh ar wul, mebla tadari tezizwigh udmawen, tessedhuy allaghen. Tettara Yal ta di tlawin d_tin yugaren tid niden.\nI_ hemmlegh m’ara yi-d-yela€i s lhenna-s, m’ara yi-d-yeds s wallen-is am akken ulac tin iyi-yifen, i hemmlegh m’ara yezzazen s lehdur-is , ma yi-d-yinni hemmlegh kem.\nA lukan cuban yak° yemdanen ar ghures… a lukan txemmimen yirgazen s wul-nsen. A lukan ttakken lehsan i wayen ziden, ahat ur tetdummu yara lgirra di legnas iba€den. Ahat ur tettilli ara lehqara akken tella anda nesakked akka imira : lehqara n yegduden, lehqara n tlawin, lehqara tutlayin, lehqara inazuren…\nA lukan … targit-iw d_targit n tayri zeddigen.\nD_tayri yellan, d_tayri yeddren. D_tin cerken yemdanen yemmehmalen. _ A lukan a yi-themmlem akken i t-themmlem. A lukan yal wa ad as-tbuddem lferh-nni d lxir-nni i tbuddem i yiman-nwen.\nLukan tidma-nni icebhen s tayri-nwen, ad illint cebhent ulla d tikta-nwen, asseni ad tughal tudert-nwen, tudert-nnegh d_tazidant.\nAd tedwu tayri fellagh am yittij, d_tahmayant d_tazidant, d_tagrawlant.\nAd tbeddel ddunit kamel, ad treqqem s ijeggigen.\nAd tecbu s aslufu…\nS ghur-i ghur-wen\nDe l’art d’élever des arbres en Kabylie\nut amet, venenatis id Lorem pulvinar Phasellus quis, eleifend dolor.UA-10888605-2


Q=1	C=1	SS=0	LS=0	PS=0	DC=0	LC=0	SD=0	BS=0	G0=56	G1=31	G2=4	DLID=ber_Latn	BODY=Acts 2 Ass n Lɛid n wass wis xemsin, inelmaden llan nnejmaɛen akk deg yiwen n wemkan.\nKabyle(i) 1 Ass n Lɛid n wass wis xemsin, inelmaden llan nnejmaɛen akk deg yiwen n wemkan. 2 Taswiɛt kan, yekka-d yiwen n lḥess ameqqran seg igenni am waḍu iǧehden, yeččuṛ akk axxam-nni anda qqimen. 3 Sehṛen-asen-d am akken d ilsawen n tmes ițemfaṛaqen wway gar-asen, rsen-d ɣef yal yiwen deg sen. 4 Sčuṛen akk s Ṛṛuḥ iqedsen, bdan țmeslayen s tutlayin nniḍen, yal yiwen seg-sen iheddeṛ s tutlayt i s-d-yefka Ṛṛuḥ iqedsen. 5 Deg ussan-nni, di temdint n Lquds, llan yemdanen n wat Isṛail yețḍuɛun Sidi Ṛebbi, i d-yusan si mkul tamurt n ddunit. 6 Mi slan i lḥess-nni, lɣaci uzzlen d meṛṛa; dehcen, axaṭer sellen-asen țmeslayen-d s tutlayt n tmurt i deg țɛicin. 7 Wehmen, țɛeǧben, qqaṛen wway gar-asen : Imdanen-agi yețmeslayen mačči n tmurt n Jlili ? 8 Amek armi yal yiwen deg-nneɣ isell-asen țmeslayen s tmeslayt-is ? 9 Llan gar-aneɣ yemdanen i d yusan si tmurt n Bartas, si tmurt n Midyas, si tmurt n Ilam, kra nniḍen si tmurt n Mizubuṭamya, si tmurt n Yahuda akk-d tmurt n Kafadusya, wiyaḍ si tmurt n Tqenṭert, si tmurt n Asya, 10 si tmurt n Frijya akk-d Bamfilya. Usan-d daɣen si tmurt n Maṣer, si leǧwahi n Qiṛwan di tmurt n Libya, widak i d-yusan si temdint n Ṛuma; 11 llan daɣen wat Isṛail akk-d wid itabaɛen di ddin nsen, llan wid n tegzirt n Kritus akk-d waɛṛaben. Amek armi i sen-nesla țmeslayen s tutlayin-nneɣ meṛṛa ɣef leɛǧayeb n Sidi Ṛebbi ? 12 Dehcen akk, ur ẓrin d acu ara xemmemen, qqaṛen wway gar-asen : D acu-t wayagi ? 13 Ma d wiyaḍ stehzayen fell-asen qqaṛen : D askaṛ i sekkṛen! 14 Buṭrus yellan akk-d ḥdac n ṛṛusul-nni, issaɛli taɣect-is yenna i lɣaci : Ay imezdaɣ n temdint n Lquds akk-d kunwi meṛṛa isɛeddayen ussan di temdint-agi, slet-ed mliḥ i wayen ara wen-d-iniɣ, ilaq aț-țeẓrem ayagi : 15 irgazen-agi ur skiṛen ara am akken i ɣilen kra seg-wen, axaṭer ațan d țesɛa n ṣṣbeḥ kan! 16 Lameɛna ayagi yedṛan d ayen i d-icar nnbi Yuwil : 17 Sidi Ṛebbi yenna-d : Deg ussan ineggura a d-sserseɣ Ṛṛuḥ-iw ɣef yemdanen meṛṛa; arrac-nwen d yessi-twen a d-țcirin ayen ara sen-d-țxebbiṛeɣ, ilmeẓyen-nwen a sen-d-țweḥḥiɣ, imɣaṛen-nwen a sen-d-mmeslayeɣ di tirga. 18 Anɛam, deg ussan-nni a d-smireɣ Ṛṛuḥ-iw ɣef yiqeddacen-iw ț-țqeddacin-iw, a d-ciren s wayen ara sen-d-țxebbiṛeɣ. 19 Deg igenni ad xedmeɣ leɛǧayeb, di lqaɛa a d-sekneɣ licaṛat yessewhamen : idammen, times d usigna n ddexxan. 20 Iṭij ad yuɣal d ṭṭlam, aggur ad yuɣal am idammen uqbel a d-yas wass n Sidi Ṛebbi; ass-nni d ass ameqqran, yeččuṛen d lɛaḍima. 21 Imiren kra n win ineddhen s yisem n Sidi Ṛebbi ad ițțusellek. 22 Ay imdanen n wat Isṛail, ḥesset-ed mliḥ i wayen ara wen-d iniɣ : ɣef wayen yeɛnan Ɛisa anaṣari, teẓram akk belli Sidi Ṛebbi isbeggen ed tazmert-is mi gexdem zdat-wen lbeṛhanat, licaṛat d leɛǧubat, am akken i teẓram s yiman-nwen. 23 Akken yella si zik di leqsed n Sidi Ṛebbi; argaz-agi tezzenzem-t, d kunwi i t-yenɣan mi t-tsellmem ger ifassen n ikafriwen i t-isemmṛen ɣef lluḥ. 24 Lameɛna Sidi Ṛebbi yesseḥya t-id, isellek-it-id si tesraft n lmut axaṭer d lmuḥal a t-teṭṭef ɣuṛ-es. 25 Sidna Dawed yenna-d fell-as : Țwaliɣ kull ass Sidi Ṛebbi zdat-i axaṭer yețțili ɣer uyeffus-iw iwakken ur ɣelliɣ ara; 26 daymi i gefṛeḥ wul-iw, i tcennu taɣect-iw; ula d iɣsan-iw ad ṛtiḥen di laman; 27 axaṭer ur iyi-tețțaǧǧaḍ ara di laxeṛt,ur tețțaǧaḍ ara win i k-iḍuɛen ad yerku deg uẓekka. 28 Teldiḍ-iyi iberdan n tudert; ul-iw yeččuṛ d lfeṛḥ imi tețțiliḍ yid-i. 29 Ay atmaten ilaq-iyi a wen d-mmeslayeɣ ɛinani ɣef tideț yeɛnan jeddi-tneɣ Sidna Dawed. Teẓram belli yemmut, yețwamḍel, yerna aẓekka ines mazal-it ar ass-a gar-aneɣ. 30 Lameɛna imi d nnbi i gella, yeẓra belli Sidi Ṛebbi ad iṭṭef di lemɛahda i s-d-yefka mi s-d-yenna : D yiwen si tarwa-k ara sbeddeɣ d agellid deg wemkan-ik. 31 Ɣef ḥeggu n Lmasiḥ i d-icar mi d-yenna lehduṛ-agi; axaṭer ț-țideț, ur t-yeǧǧi di laxeṛt, ur t-yeǧǧi ad yerku.+ 32 Win ɣef i wen-d-țmeslayeɣ, d Ɛisa-agi i d-isseḥya Sidi Ṛebbi si ger lmegtin, aql-aɣ akk d inagan. 33 Mi gețwarfed ɣer uyeffus n Sidi Ṛebbi, yețțunefk-as Ṛṛuḥ iqedsen i s-yewɛed Baba Ṛebbi, nețța ismar-it-id fell-aɣ; d ayen i teslam, i twalam. 34 Mačči d Sidna Dawed i gulin ɣer igenni, axaṭer d nețța i d-yennan : Sidi Ṛebbi yenna-d i Ssid-iw : 35 Sṭef amkan n lḥekma ɣer uyeffus-iw alamma rriɣ iɛdawen-ik seddaw idaṛṛen-ik.+ + 36 Ilaq ihi at Isṛail meṛṛa ad ẓren s tideț belli Ɛisa-nni i tsemmṛem ɣef lluḥ, d nețța i gerra Sidi Ṛebbi d Agellid ameqqran, d Lmasiḥ. 37 Mi slan i wayen i d-yenna Buṭrus, lɣaci meṛṛa saxen wulawen-nsen, nnan i Buṭrus d ṛṛusul nniḍen : Ay atmaten, d acu ara nexdem ? 38 Buṭrus yerra-yasen : Tubet, beddlet tikli! Mkul yiwen deg-wen ad yețwaɣḍes s yisem n Sidna Ɛisa Lmasiḥ iwakken a wen-țwasemmḥen ddnubat-nwen, yerna a wen-d yețțunefk Ṛṛuḥ iqedsen. 39 Axaṭer lweɛd-agi n Sidi Ṛebbi, yețțunefk-ed i kunwi d warraw-nwen akk-d wid meṛṛa n leǧnas nniḍen iwumi ara d-issiwel Sidi Ṛebbi Illu-nneɣ. 40 Buṭrus inehhu-ten s waṭas n yimeslayen nniḍen, iwakken ad amnen, yeqqaṛ-asen : Xḍut i lǧil-agi iɛewjen iwakken aț-țețțusellkem! 41 Wid iqeblen ayen i d-yenna Buṭrus, qeblen ad țwaɣedṣen. Ass-nni rnan-d wazal n tlata alaf n yemdanen i gumnen. 42 Seg imiren, zgan țnejmaɛen am atmaten iwakken ad slen i wselmed n ṛṛusul; beṭṭun aɣṛum n usmekti n Lmasiḥ, yerna deɛɛun ɣer Sidi Ṛebbi s yiwen n wul. 43 Tɛeǧǧben, tekcem-iten akk tugdi mi țwalin ṛṛusul xeddmen aṭas n lbeṛhanat d leɛǧayeb. 44 Wid akk yumnen, țɛicin s tdukli yerna beṭṭun wway gar-asen ayen akk sɛan. 45 Znuzun ayla-nsen meṛṛa, ayen akken i d-jemɛen, feṛqen-t wway gar-asen mkul yiwen ɣef leḥsab n wakken yeḥwaǧ. 46 Kull ass, s yiwen ṛṛay, țnejmaɛen di lǧameɛ iqedsen, țnejmaɛen daɣen deg ixxamen-nsen, beṭṭun aɣṛum iwakken ad mektin Lmasiḥ, tețțen lqut-nsen s nneya d lfeṛḥ; 47 țḥemmiden Sidi Ṛebbi, imdanen meṛṛa țqadaṛen-ten; Sidi Ṛebbi irennu-d kull ass ɣer tejmaɛt-nsen wid ițțusellken.\nActs 2:1 Cross References - Kabyle


Q=0	C=0	SS=0	LS=0	PS=0	DC=0	LC=0	SD=0	BS=1	G0=0	G1=0	G2=0	DLID=ber_Latn	BODY=Asiḍyas, 27 Wamber 2021 10:28\nAsaḍuf n tedrimt n 2022: Mennaw n wakaten i lfayda n usefti\nAkwas, 25 Wamber 2021 12:54\nZZAYER TAMANEƔT – Asaḍuf n tedrimt n 2022, ay yettwasmemmin deg Useqqamu n Uɣlan, d win aydeg d-ddan mennaw n wakaten inewsiyen d yisiḍfanen yernu iswi-nnes d asebɣes n usefti, ladɣa deg wayen yerzan iṛemmasen ilemẓiyen.\nAneɣlaf amenzu: « Tiḍusiwin tineggura » i usuɣal n wakal ur yettwamden\nAkras, 24 Wamber 2021 11:22\nZZAYER TAMANEƔT – Iwekked-d uneɣlaf amenzu, aneɣlaf n tedrimt, Aimene Benabderrahmane, ass n usinas, dakken anabaḍ atan yelha-d s « tḍusiwin tineggura » akken ad d-yessuɣal akal amguran, akerrazan d umerran ur yettwamden i lmend n wallus n usedger-nnes i yimseftiyen « n tidet ».\nAsduget: 1.410 n teṛmisin ay iderwen deg ugzum-a\nAsinas, 23 Wamber 2021 12:23\nZZAYER TAMANEƔT – Yenna-d uneɣlaf n temguri, Ahmed Zeghdar, ass n uynas deg Zzayer Tamaneɣt, dakken 1.410 n teṛmisin ay yettmahalen deg ugzum n usduget deg tmurt.\nAslugen n tegnit n teṛmisin tusligin tifarsanen yettmahalen deg wakal akerrazan\nAynas, 22 Wamber 2021 10:55\nZZAYER TAMANEƔT – Yumeṛ uselway n tegduda, Abdelmadjid Tebboune, ass n usamas deg Zzayer, s uslugen n tegnit n teṛmisin tidamsanin tusligin tifarsanin d-yettewgen deg wakal akerrazan, ɣef wakken ay d-yenna yiwen n ulɣu n useqqamu n yineɣlafen.\nAsewseɛ n urmud n tmeṣkiwt n yiɣerruba akken ad d-iḥaz akk afay azzayri\nAynas, 22 Wamber 2021 09:15\nZZAYER TAMANEƔT – Iwekked-d uselway n tegduda, Abdelmadjid Tebboune, ass n usamas deg Zzayer Tamaneɣt, ɣef usewseɛ n urmud n tmeṣkiwt n yiɣerruba akken ad d-iḥaz akk afay azzayri, ɣef wakken ay d-yenna yiwen n ulɣu n useqqamu n yineɣlafen.\nTamugert Tagensefriqit n 2021 n Durban: D ifer azzayri ay d-irebḥen arraz n yifer amuyaf\nAsamas, 21 Wamber 2021 10:08\nZZAYER TAMANEƔT – D ifer azzayri ay d-irebḥen arraz n yifer unṣib amuyaf deg Tmugert Tanezzant Tagensefriqit n 2021 ay d-yellan deg Durban (Tafriqt n Unẓul) gar 15 d 21 Wamber, ɣef wakken ay d-yenna uɣlif n tnezzut d usmal n yisiǧwen.\nTanezzut: Asdusu n temhal n usiǧew s umesni abridan ula ma llan yilɣiten\nAsimwas, 19 Wamber 2021 10:19\nZZAYER TAMANEƔT – Ad yernu uwlelleɣ n temhal n usiǧew s umesni abridan ɣer tmura tifriqiyin tinaragin seg-a ɣer sdat, « ula ma llan yilɣiten d yicqirrwen » yettmagaren imsiǧwen, ladɣa deffir usberrew n yikamyunen izzayriyen deg ugellus yeqqnen Nwakcuṭ ɣer Waregla, ɣef wakken ay d-iwekked, ass n ukwas deg Zzayer Tamaneɣt, uneɣlaf n tnezzut d usmal n usiǧew, Kamel Rezig.\nAsiǧew yexḍan timerɣa: 4 n yimelyaṛen n yidulaṛen seg Yennayer n 2021\nAsimwas, 19 Wamber 2021 09:37\nZZAYER TAMANEƔT – Yewweḍ usiǧew azzayri yexḍan timerɣa ɣer 4 n yimelyaṛen n yidulaṛen seg wasmi ay d-yebda useggas-a, ɣef wakken ay d-iwekked, ass n ukwas deg Zzayer Tamaneɣt, uneɣlaf amenzu, aneɣlaf n tedrimt, Aimene Benabderrahmane.\nAnmager n Tmura Timsiǧwin n Wurrig: Yessefk ad d-yili ugar n usefti deg wurrig\nAkwas, 18 Wamber 2021 11:01\nZZAYER TAMANEƔT – Iwekked-d Unmager n Tmura Timsiǧwin n Wurrig, deffir temlilit taɣlifant tis 23, dakken yessefk ad d-yili ugar n usefti deg wurrig agaman i usiweḍ ɣer tgadda taẓewrant deg wakk iḥricen n umaḍal.


Q=0	C=0	SS=0	LS=0	PS=0	DC=0	LC=0	SD=0	BS=1	G0=1	G1=1	G2=0	DLID=ber_Latn	BODY=Home » Amarad » Azrf Akucam (Abdellah Sabri)\nyulyu 31, 2009 ɣef 5:58 am\nayuz imas sbri\namazigh amqran mimis n wamas\naras sirimx tudert ighuda\nΓuct 18, 2009 ɣef 12:27 pm\nLa y ak ssirimex ad teddut gher dat g ubrid da nna tumzt.\nAyyuz xf udlis nek amzwaru nna d tdi Tmaynut n Ayt Mellul.\nNra ad ak ngher madd iddan.\nΓuct 19, 2009 ɣef 2:44 am\nayyuz i-wmddakwl Abdellah Sabri f usufgh n Ungal ns ” Azerf akucham ” lli rann ismd i-wgudi n tirra s Tmazight,gh tizi lli gh nssutr talalit n taymunin zund Taymunt n ” TIRRA s Tmazight ” lli d iluln ass n 10/07/2009, g ddu ifassn n yat tddanga g imaratn s Tmazight. Ayyuzzzzzzzzzzzz !!!!\nar nssutur tiklit yaden ad idfr ” uzerf ihakn ( idusn ) azerf akucham !!!\nTanmmirt tadelsan i tguri tamazight.


Q=2	C=2	SS=1	LS=0	PS=0	DC=0	LC=0	SD=0	BS=1	G0=53	G1=19	G2=5	DLID=ber_Latn	BODY=‘’Nɛawed-as-d talallit iusaru L’opium et le bâton…’’ - La Dépêche de Kabylie\nAccueil Tamazight ‘’Nɛawed-as-d talallit iusaru L’opium et le bâton…’’\nSamir Ait Belkacem, d amsizleg, d amsuqqel n yisura\nDeg tdiwennit-a, newwi-d awal s telqayt akked Samir Ait Belkacem ɣef usaru L’opium et le bâton i yerra ɣer teqbaylit s uzwel Asbsi uɛekkaz. Am wakken i d-yemmslay ɣef yisenaren-is i d-iger s annar.\nAɣmis n yimaziɣen : Ha-t-an yekfa usaru L’opium et le bâton i terriḍ ɣer teqbaylit s uzwel Asebsi d uɛekkaz. Melmi ara d-yeffeɣ s wudem unṣib ?\nSamir Ait Belkacem : Imi d tajmilt i win yuran adlis L’opium et le bâton, ihi yextar Useqqamu Unnig n Timmuzɣa, i d-yellan deg lmendad n usenfar-a, ass n, 28 deg duǧember 2020, i wakken ad d-yeffeɣ s wudem unṣib. D ass n usmekti n tlallit n Mulud Mɛemmeri.\nI wacuɣer i as-tefkiḍ azwel Asebi d uɛekkaz, ma neẓra awal asebsi d allal n lkif mačči d lkif s timmad-is ?\nAwal asebsi, d tidet d allal, acu kan win ara yesqedcen awal-a, yeqsed-d ayen yella s daxel-is. Ula d Ccix Muḥend akka i t-yeseqdec. Tin ɣur-s, asaru yettmeslay-d ɣef ttawilat i seqdacen i wakken ad segnen imdanen, ihi netta akked uɛekkaz. Am wakken d awal ‘’Asebsi’’ i d-yettaken aẓawan aḥlawan i tmezzuɣt. D netta i yuzlen deg tmetti. Mebla ma nettu d akken aql-aɣ deg ssinima mačči d tasuqqilt awal s wawal.\nDeg useggaz n 2017 i d-yella wawal ɣef usizleg (adaptation) n usaru-agi, acu kan armi d aseggas n 2020 i d-yewjed. Acu n ssebba n waya ?\nMačči d yiwet neɣ d snat. Tamezwarut, d tamsalt n tedrimt imi ayen akken i tṛeggem Tneɣlaft n yidles d lemɛawna i usaru-agi, ur d-yelli ara. Ur yeṭṭif ara uneɣlaf n yidles Mihoubi deg wawal-is imi mačči dayen-nni n yidrimen i d-yenna, i d-yefka. D ciṭ n sserf kan. Tis snat, ur nufi ara talɣa tamezwarut (version universelle) anda yettwaɛzel uẓawan, udiwenni, zzhir…atg. Meṣub yal wa deg ubrid weḥd-s. Aṭas ay nḥewwes fell-as, ur tt-nufi ara, xas ulamma yenna-d umsuffeɣ-is, Ahmed Rachedi, tella yakan. Ihi, aṭas n lweqt i neḥwaǧ i wakken ad neɛzel aẓawan, adiwenni d zzhir yal yiwen weḥd-s. Ad iniɣ nekker-as i usaru s wadda : nɛawed-as-d tallalit. Nexleq-d asaru-nniḍen s tugniwin n uqdim-nni. Rnu ɣef waya, d lamana tameqqrant i d-nesres ɣef tuyat-nneɣ : nenna-as yiwen am Mulud Mɛemmri yuklal kan ayen yufraren, ayen ara yessalin ccan-is, ara as-yilin d tajmilt swayes ur tettsetḥiḍ. Aya, ilaq-as lweqt, usenqed, uxemmem : axeddim zeddigen.\nI wacuɣer i textareḍ dɣa asaru-agi ?\nSeg wasmi meẓẓiyeɣ, mi walaɣ asaru-agi i bɣiɣ ad t-i-rreɣ ɣer teqbaylit. Ula mi akken i xeddmeɣ isura-nniḍen, ul-iw yemmal ɣer L’opium et le bâton. Yella d asirem-iw, acu kanz riɣ laqen-as aṭas n ttawilat, ladɣa, tadrimt i usizleg-is. Deg useggas n 2017, yehder-iyi-d umaru amatu n Useqqamu Unnign Timuɣa ɣef usenfar-agi. Ihi, din din cleqfeɣ-t. Nemsefham ɣef yal aḥṛic. Netta, ad yexdem ayen yellan fell-as, seg tama-w, ad d-lhuɣ deg usizleg. D acu kan, nulfan-d wuguren deg ubrid. Ayen yesɛṭṭlen asuffeɣ n usaru-agi. Meɛna, akken bɣun llan wuguren, nekka-d s nnig-sen. Akken i as-qqaren ‘’Lukan i tt-iḥetteb ufellaḥ, tili ur tt-ixeddem ara’’. Ass-a, zemreɣ ad d-iniɣ yeffeɣ usirem n temẓi-w.\nAwal ma tebɣiḍ ɣef tmeslayt tesqedceḍ…\nFkiɣ azal ameq ;qran i wawalen akked tenfaliyin tiqdimin n teqbaylit. Bɣiɣ ad asen-geɣ assaɣ gar tmeslayt akked tallit-nni iɣef i d-yettmeslay usaru-agi. Ihi, akken ad qerbeɣ nezzeh ɣur-s, ur rriɣ ara adiwenni n taɛrabt i yellan deg usaru ɣer teqbaylit, ruḥeɣ srid ɣer uɣbalu, ɣer udlis L’opium et le bâton, syin xemdmeɣ amsasa (adaptation), mačči d asizleg kan (doubage). Ad ilin wid ara as-yinin ur yeseqdec ara awalen atraren deg usaru. Amedya awal azul. Ihi imir ulac awalen-agi imaynuten n tura. Bɣiɣ ad as-fkeɣ udem n tallit-nni i teqbaylit akked wamek ttmeslayen imir-nni. Seg tama-nniḍen, sufrareɣ-d cbaḥa n umeslay s teqbaylit. Taqbaylit mačči kan d tuqqna n wawalen, meɛna d assaɣ i yellan gar-asen. D inzi d unamek-is ; azal n yidles daxel n umeslay. Leqdic-iw nekk yerza s umata asnerni d usenfali n tutlayt taqbaylit. Ihi, akken i as-yenna Idir ‘’Seg wayen yellan iḍelli ara d–nejbed i uzekka’’. Uqbel ad d-nesnulfu awal atrar, ad nwali uqbel ma yella neɣ ulac-it.\nMa tzemreḍ ad aɣ-d-temmeslayeḍ ɣef yisenfaren-ik n sya d tasawent ?\n‘’Lecɣal n taddart, meqqrit, nekni, meẓẓiyit’’, i as-qqaren wa zik. Ayen din d asenfar. Imi ulac asuffeɣ n yisura, ad yili meqqar usizleg deg umekkan-is. Leqdic-a am wa, ad yefk afud igerrzen i ssinima tamaziɣt s umta. Gar yisenfaren i d-serseɣ ɣer unnar, ad d-bedreɣ asaru La Bataille d’Alger, asaru n ṭṭurk La cellule n° 7 i d-yettmeslayen ɣef tedyant n yiwen umeɛḍur. D tadyant i nezmer ad d-nini tettidir-itt yal tawacult taqbaylit imi qrib yal axxam, yesɛa ameɛḍur.Rnu ɣef waya, d asaru mechuren mliḥ. Yella diɣ usarau La petite maison dans la prairie akked Risala. Mebla ma ttuɣ isura i warrac imecṭaḥ imi d nutni i d imal n tutlayt.\nƔur-i, mi ara d-rreɣ asaru ɣer teqbaylit am wakken d asuffeɣ i t-id-suffɣeɣ. Zemreɣ ad d-iniɣ, lqdic amwa yezmer ad yeṭṭef amḍiq n usuffeɣ n yisura imi ulac ayen yelhn deg unnar. Tutlayt , tettnerni s yal aḥric, ma nebqa aya, ilaq ad d-nelhu seg-sen.\nArticle précédentAsebsi d Uɛekkaz : ‘Kter-as ayen yectaq neɣ err-it yeḥdeq’ !\nArticle suivantJustice: les frères Kouninef condamnés à des peines allant de 12 à 20 ans de prison ferme


Q=0	C=0	SS=0	LS=0	PS=0	DC=0	LC=0	SD=0	BS=1	G0=0	G1=0	G2=0	DLID=ber_Latn	BODY=Yeffeɣ-d ass n : Aynas, 30 Wamber 2020 11:59 Ɣran-t : 1 n tikkal\nDeg yiwet n tdiwennit ay iga d uɣmis n Al-Quds Al-Arabi, yenna-d Mass Rahabi dakken « mi ara neqleɛ seg umenzay dakken timsal tiɣellisanin ur nezmir ad nebḍu gar-asent, maci d ayen imeɛnen ma nennebges akken ad nennaɣ mgal tremɣa imi ay tḍurr taɣellist d urkad igraɣlanen, maca, seg yidis niḍen, nrennu azatim i tmest yernu nesmendag amyenkaf aredsan, deg temnaḍt-a s udhal n Meṛṛuk deg taɣert-nnes ».\nƔef leḥsab n Mass Rahabi, « addud-a n sin n lmizanat deg temsal n tɣellist ur yenfiɛ ara arkad n temnaḍt », yernu iwekked-d dakken arkad n temnaḍt adennit ad yekk ɣef tifrat d tagarant yernu d timezgit n temsalt n Tniri Tutrimt war leɛḍil s tuqqla ɣer ukala asertan d yistagen usriden s uḍfar n tesmektayt ayɣef ay mtawan sin n yidisan n umyenkaf akken ad faken tazɣent-nsen.\nDeg wayen yerzan tuqqla n yimenɣi gar Meṛṛuk d Terni n Polisario deffir utɛeddi ay tga tredsa n uwdag ameṛṛuki mgal yinmeskanen imelwiyen iwniriyen deg Lgergarat, yenna-d Mass Rahabi dakken « amgaru-a yebda-d asmi ay yettwaqber ukala asertan deg 1991 », yernu iwekked-d dakken amgaru-a yesmekti-d amɣiwan agraɣlan s wugur-a d uɣref-a yettwattun 30 n yiseggasen aya, yernu s waya, yessefk ad d-afen tifrat s tɣawla i wugur-a.\nAdiplumati-a aqbur yerna-d dakken « timura timeqqranin d Tdukli Tuṛufit yessefk ad steɛṛfen dakken yettili-d usmeɛreq n tidet deg umyenkaf-a ay yettkemmilen seg 1975, yernu yenna-d dakken akk timura qqlent ggarent-d tiɣri i tifrat tasertant d tamelwit ara iḍemnen i Yiwniriyen azref n uguccelman.\nLast modified on Aynas, 07 Dujembeṛ 2020 13:03\nYeffeɣ-d ass n : Aynas, 30 Wamber 2020 11:59 Taggayt : AMAḌAL Ɣran-t : 1 n tikkal Bḍu


Q=0	C=0	SS=0	LS=0	PS=0	DC=0	LC=0	SD=0	BS=0	G0=30	G1=13	G2=6	DLID=ber_Latn	BODY=D acu i tenniḍ 06 - Afrawan\nIḥricen n taywalt s tmaziɣt, d afud neɣ d asefcel ?\nAss-a, izad, yennerna uḥric n taywalt deg wannar n Tmaziɣt, yebda seg yimaṭṭafen n Radyu almi i d-yewweḍ ɣer ulday n tiliẓriyin akked uḥric n yisebtar deg yeɣmisen, maca Ayen i bɣiɣ ad d-rreɣ lwelha ɣur-s : d wannar n taywalt akked yisallen ; Ladɣa deg tiliẓriyin i d-yesɛeddayen ama d tidwilin ama d isallen ama d isura s tutlayt Tamaziɣt. Deg wayen yerzan akk tantaliwin-is ; Tettwalim azal i as-fkan, deg tidmi-nwen iwata ?! akken ad d-segziɣ ugar ; Ur tettwalim ara dakken d afeddex kan i ttfeddixen ?! Ur twalam ara dakken ɛezlen Tamaziɣt ɣer ṭṭerf-nni kan yerzan idles akked uskan n tuddar ?! amzun d ccna kan akked cḍeḥ i d idles Amaziɣ ?! Tettwalim dakken azal i ila uneɣmas d adday, awi-d kan ad d-tili tedwilt ; D tidet uklalen akk imukan-nni i ṭfen deg tiliẓriyin-a akked imaṭṭafen-a ?!\nNettwali yal yiwen ur yelli deg umkan-is, akken i d-nniɣ yakan ; D afeddex kan i tt-feddixen tiliẓriyin i yesɛeddayen s yisem n tmaziɣt amahil-nsent ! Ladɣa ayen yerzan ahil-nsen i yettezzin kan deg taɣult n yidles –ccna akked cḍeḥ- amakken Tamaziɣt-a, d idles kan i d-yeqqimen deg-s, ad tan ɣur-wen egret-tt deg usalay. Am akken daɣen idles amaziɣ yeqqen kan ɣer cceḍḥ akked temzizlin n ccna ! Tamaziɣt ma teffeɣ-d deg wannar n yidles d tin yemmuten ! Zeɛma ma tekcem deg wannar n tussna d tin ikerfen ! Ur neẓri ara iwacu i gan tilas i taɣulin-nniḍen n tmaziɣt ; Ayɣer i as-gan zzerb ɣer wannar n tussna ?! Tamziɣt n wass-a tezger i tinna n yidles kan iman-is, tessabɛed akkin deg taɣulin-nniḍen ; Aṭas n tezrawin i gan imusnalsen akked yinelmaden n tseddawiyin i yeqqaren, yettnadin deg wayen akk yerzan Tamaziɣt ; Ma newwi-d amedya acḥal n leqdicat i yellan deg tesniremt n myal taɣult acḥal n tezrawin n tesknawalt akked tesnawalt i d-yellan, amedya n umawal n tfekka n umdan i nezmer ad t-nesseqdec deg tmejjayt, netta akked umawal n yimɣan n tmejjayt iɣef d-llan waṭas n tezrawin. Aṭas n leqdic i yennernan ass-a deg Tmaziɣt, mačči d nettat i ixussen maca d imdanen ur yettnadin ara ad issinen ayen yerzan Tutlayt-a, tamaziɣt mačči kan ad tt-nɣer macca ass-a yewwi-d ad nesɣer s yes-s tussna. Amek aɛaǧaba ur ttnadin ara akken ad smersen imawalen-a akked yisegzawalen-a i ilan awalen n Tmaziɣt n tidett, amek ur ten-semrassen ara deg tedwilin-nsen i d-sɛeddayen s yisem n Tmaziɣt ; Afmiḍi ameqqran n tenmawalt i seqdacen, d awal ajenṭaḍ, d ayen kan ara tselleḍ deg tedwilin-nsen. S waya ara d-rreɣ lwelha-nniḍen ɣer ineɣmasen i iqedcen deg tiliẓriyin-a ; ma yella nettwali-ten -ḥaca kra deg-sen- uklalen imeḍqan-nni i ṭfen deg uswir-a n taywalt ?! Aɛaǧaba, ulac akk imdanen i d-yefɣen deg tseddawiyin, wid yeɣran s tmaziɣt akken ad yemmeslay s tutlayt i iwatan, ad d-yemmeslay s umawal akked tseddast i iwatan. Amek ara d-awin ineɣmasen i yellan zerwen deg teɣzi n ulmud-nsen s Taɛrabt ; Akken ad yili d “lmunecceṭ” akken i as-ssawalen nutni, akken ad yeɛdem tutlayt.\nTiɣri-w ad tah i kunwi a wid akk yeɣran s Tmaziɣt, i kunwi a yimusnawen deg wannar n tesnilest akked umezruy n Tmaziɣt, i kunwi a wid i ilan tayri ɣaf Tmaziɣt ; Ass-a aqlaɣ deg tallit deg ara nesseɣti amezruy, deg ara nesseɣti tucḍiwin i xedmen s ulummeẓ, d tallit deg ara nazzelt ɣaf tutlayt-nneɣ, ɣaf tumast-nneɣ, d tallit deg ara tt-nessemgired ɣef ujenṭaḍ i d-yedlen idles akked tutlayt-nneɣ. Ad namnet s yinzi i d-ǧǧan At zik : « Win ur nekmiz i yiman-is, aniwa ara s-ikemzen ».\nPosté par : Yacine KHELIFA à 01:22 - D acu i tenniḍ - Commentaires  - Permalien [#]\nCommentaires sur D acu i tenniḍ 06


Q=11	C=11	SS=0	LS=0	PS=5	DC=0	LC=0	SD=0	BS=2	G0=10	G1=6	G2=4	DLID=ber_Latn	BODY=Tadamsa tanezmart - Tamurt | Isallen n tmurt\nHome Taɣamsa Tadamsa tanezmart\n7 Γuct 2010\nAmek ad nẓer tazmert n tidet n tdamsa taɣelnawt ? S PIB-ines[[PIB: Produit intérieur brut]] d PNB-ines[[PNB: Produit national brut]] ? Mačči d tidet iṣeḥḥan. PIB n Iwunak Yedduklen yewweḍ ɣer 14,2 ibelyunen[[Abelyun: Amelyun n imelyan]] n $US, ma d tamurt n Ṭayland tesεa anager n 627 imelyaren $US d PIB. Maca ɣas akken, d tadamsa n Ṭayland i yesεan tazmert ugar n tdamsa tamarikanit, yerna daɣen tif-itt s waṭas deg tezmert n unegmu. Ihi anwa ameskan asṭaṭiskan i izemren ad ɣ-d-yesken tazmert n tdamsa ?\nS deffir n tesleḍt, nezmer ad d-nini belli d adeg yeṭṭef weḥric wis-sin (tamguri, abeddel, luzinat) deg tdamsa taɣelnawt. Kra i yeṭṭef weḥric wis-sin ugar n wemkan, kra i tettnerni tdamsa deg tezmert. Aya fessus i tegzi: tudert n weḥric amezwaru (tafellaḥt, asufeɣ n wayen yellan seddaw n tmurt) d weḥric wis-kraḍ (servis, lbiruwat, isallen..) yeqqen nezzeh ɣer weḥric wis-sin.\nMebla aḥric wis-sin, azara, nneεma, iselman neɣ asɣar ur zmiren ad uɣalen d isufar imeεnen, ihi ad qqimen akken d lɣella ur nenfiε bab-is. Rnu-as, ma yella aḥric n servis yessaweḍ yella-d deg kra n tama neɣ n tmurt, lmeεna-s yella yakan dinna ufares d useqdec n tɣawsiwin.\nTella daɣen yiwet n tɣawsa nniḍen ara nerr deg wallaɣ-nneɣ : Anda ma yella weḥric wis-sin yeǧhed, ad naf belli tadukli timettit n yemdanen (tawennaṭ, liḥala n tmeṭṭut..) d tin n yisaduren (sandikat,…) ur ugitent ara s waṭas. Ma neddem-d amedya n Ṭayland, ad naf belli imi sindikat tiɣelnawin timeqranin akked isuḍaf iẓeyyren ulac-iten, tadamsa-ines tettuneḥsab assa, deg 2010, d yiwet seg tid yegman s waṭas deg umaḍal, sdat n tin n Cinwa akked Indunisya.\nAmzun akken aya ur yeččur ara tiṭ, Ṭayland ur tmenneε ara seg usihrew n temdinin-is. Aṭas n yimesdurar (aḥric amezwaru) ara d-iṣubben ɣur-sent, ayen ara yernun anegmu n weḥric wis-sin, ad s-d-yernun ugar n tezmert i tdamsa-nsen taɣelnawt.\nMa d Marikan, s kraḍ ɣef kuẓ (3/4) n yemdanen i ixeddmen deg weḥric n servis, mazal tettak tadrimt, i d-tettekkes seg tebzert, i luzinat yebɣan ad beddlen amkan , yerna ar tura ur tefhim ara εad belli tadamsa-ines d yidles-is n uxeddim yessefk ad sen-tales tamuɣli s wadda.\nPrevious articleTilelli d tmcahut n tlelli-s\nNext articleTamurt n yeqbayliyen idel‑itt wabbu – Iger yerɣan wissen ma ad d-yemɣi?


Q=0	C=0	SS=0	LS=0	PS=0	DC=0	LC=0	SD=0	BS=1	G0=10	G1=7	G2=2	DLID=ber_Latn	BODY=Deg Ayt Smaɛel - La Dépêche de Kabylie\nAccueil Tamazight Deg Ayt Smaɛel\nDeg Ayt Smaɛel\nI lmend n usfuggel i d-yeṭṭafaren yennayer, ixef n useggas n Yimaziɣen 2970, thegga-d tddukkla tadelsant Adrar n Fad kra n warmuden ɣef teɣzi n sin n wussan. Ɣur tddukkla-a, azemz-a d azamulan deg umezruy imi tezga tesmektay-it-id di taddart tamsedrart n Ayt Smaɛel. Yebda wahil ass n sem tasebḥit, 11 deg wayyur n yennayer, s teldayt n temsikniyin yemgaraden ɣef yidles amaziɣ, tigemmi d wayen i d-yettawin kra n yisallen ɣef Yennayer. Syin akkin, am yal aseggas, ttwaferqent terqiqin (teɣrifin) i yimezdaɣ di tlemmast n Tregragt, di tegnit n tegmat gar medden d tumert deg wudmawen.\nKra n wakud akken, yettwaheyya-d yiwen n wurar adelsan i warrac ur nessamed 15 n yiseggasen. Deg-s, ddan-d yisteqsiyen ɣef yidles s umata d umezruy yeggugen n Yennayer. «Yelha usfuggel-a n yennayer i d-yettilin yal aseggas imi ad yessin uɣerman ugar azamul-a. D acu kan, nessarem lemmer akk tidukkliwin n tɣiwant-nneɣ grent-d irebbi i ttiɛad am wa, acku yesɛa azal d ageɛmir», akka i d-yenna yiwen n umezdaɣ n Ayt Smaɛel. Mettwal tazeggant n wass ahat, ddeqs n yinelmaden i yekkin deg tuffɣa i d-yettwasuddsen i ubaɣur-nsen ɣer udrar aɛlayan n Takkuct, i yefkan cwiṭ s wudem i win n Udrar n Fad.\nAd d-nesmekti d akken tella-d tirzi-a s lxusus i ubaɣur n yinelmaden ifazzen n yiɣerbazen imenza n tɣiwant n Ayt Smaɛel, am terzeft ɣef tnimar i ixedmen deg umecwar-nsen n tɣuri ar tura. Akken dɣa, armi ahaqel-itt d 14:30, yewweḍ-d lawan n tikci n warrazen i yettunefken i wid i d-yufraren deg yimsizwar i d-yellan. Yuɣ lḥal, ɛnan warrazen-a kraḍ n yimenza n yal amsizwer kan. Azekka-nni d acer, tekki tddukkla s yiwet n temsikent deg Uxxam n yidles Tawes Ɛemruc n Bgayet, ideg i d-ttwasneɛten yiqeddicen n tddukkla d tɣawsiwin n tgemmi.


Q=7	C=0	SS=0	LS=7	PS=0	DC=0	LC=0	SD=0	BS=3	G0=17	G1=5	G2=2	DLID=ber_Latn	BODY=Lenbiyya d imdanen imehrag sɣur Yillu, yettweḥḥi-asen-d; iwakken ad mmlen i wegdud lebɣi n Yillu. Ccɣel-nsen d aweṣṣi, d nnehwat ɣef ddnub; d aɛeggen ɣef usizref n Yillu. Iswi d abeddel n tikli i yemdanen. Ttberriḥen-d izen s wallalen yemxallafen. S tebṛatin, s lemtul, s lecɣal izamalen, daɣen s tudert-nsen yellan d ttbut n yizen i d-ṣṣawaḍen i talsa.\nNnbi n tidett ur yettnadi ara ad yeɛǧeb i yemdanen, ad yeqbel ula d aqehheṛ ɣef ddemma n yizen-ines. Ayen d yettbecciṛ i teffeɣ di lawan i d-yessers Yillu.\nAyen ɣef d-icar Icɛaya, iɛedda-d deg ujeṛṛeb n zzman. A nwali tuggett n licarat i d-yefka sebɛa n leqrun uqbel talalit n Lmasiḥ, ɛnant swaswa kan, tisin d lmerta n Lmasiḥ. Tiyyiḍ ɛnant tuɣalin n Lmasiḥ di tmanegt-is. A d-nwali yerna a nemḥeṣ yiwen n weḍris n Icɛaya, anda i d-iberreḥ ɣef lmut d ḥeggu n Lmasiḥ, d uḥunnu-ines ɣer uyeffus n Yillu.\n"Anwa i yumnen swayen i ɣ-d-ittubecren ?\nAnwa i yɛqlen iɣil n Umeɣlal?\nYekker-d zdat-s am yemɣi yulwan,\nAm uxalaf d-yeffɣen seg akal yekkawen;\nUr yesɛi ccbaḥa neɣ afeǧǧeǧ ɣef ara ters tmuɣli-nneɣ,\nṢṣifa-s ur telli ttin ara ɣ-iɛeǧben.\nḤeqqren-t, yerna ǧǧan-t akkit yemdanen,\nD ales n teqriḥt yernu tanumi n wenzaf,\nIcuba ɣer win i ɣef nettezzi s wudem,\nUr s-nefki ara azal, ur d-nelha ara yid-s.\nD acu kan, d anzafen-nneɣ i yerfed,\nD tiqriḥin-nneɣ i yewwi d taɛkemt;\nNeḥseb-it d win yettumerten,\nI d-yettuwten sɣur Yillu, udull-it.\nLameɛna yejreḥ ɣef ibekkaḍen-nneɣ,\nYeṛṛeẓ ɣef izgalen-nneɣ;\nD netta i yxelṣen iwakken a naf lehna,\nYerna s ifeddixen-is i nufa ḥellu.\nNella nettmenṭar meṛṛa am wulli,\nYal wa d abrid yeḍfaṛ;\nMa d Ameɣlal yesseɣli-d fell-as lbaṭel akk nneɣ.\nUr t-id yuli wawal,\nIcuba izimer-nni iteddun ɣer tmezla,\nAm tixsi yessusmen zdat wid i tt-yettelsen,\nAwal ur t-id-yuli.\nD lxiq aked lmerta i t-yewwin,\nGer wid akk d-iɛacen yides, anwi yumnen\nYettwakkes si ddunit-agi ( seg akal n imudduren)\nYettwet ɣef ddemma n ibekkaḍen n wegdud-iw?\nYettwamḍel ger yemcumen,\nAẓekka-ines aked umerkanti,\nXas akken ur yexdim ara ccwal\nUr d-llant ara tkerkas deg imi-s.\nDi lebɣi n Umeɣlal a t-yeṛṛez s wenzaf...\nMi yefka tudert-is d asfel ɣef ddnub,\nad iẓer lǧil d-iteddun yerna ad yessiɣzef ussan-is;\nCcɣel n Umeɣlal ad infali ger ifassen-is.\nSeg akken texdem teṛwiḥt-is, ad ters tmuɣli-ines;\nS tmusni-ines, aqeddac-iw uɣdim, a d-yawi lḥeqq i tugett n yemdanen,\nYerna ad yawi izgalen-nsen.\nDegmi ara s-efkaɣ amur-is ger imeqranen;\nAd yecrek aglaf aked wid iǧehden,\nAxaṭeṛ yefka iman-is ɣer lmut,\nYerna yettwaḥseb ger yemcumen,\nAxaṭeṛ yewwi ibekkaḍen n tugett n yemdanen,\nYerna icufaɛ ɣef wid tt-ixedmen."\nAyen akka i d-icaren, neḍleb deg-wen a s-tiɛwdem taɣuri, a s-terrem ddehn-nwen aṭas. Deg-s ibder-d Icɛaya " Aqeddac " n Umeɣlal. Anwat " uqeddac-agi "? Gret tamawt ɣer teskant-is:\nUlac di ṣṣifa-s ayen ɣef ara rsent wallen;\nYeɣli-d fell-as ddel, aqraḥ d lmut, d lexlas ɣef ddnubat-nneɣ;\nYefka iman-is mebla asegdel, " am izimer iteddun ɣer tmezla ", iqeddem iman-is ɣer lmut, s lebɣi-s; asfel-agi yettunefk s tlelli, a ɣ-d-yawi talwit aked Yillu. I nekni yuklalen tafgurt ɣef ddemma n ubekkaḍ-nneɣ.\nUr yeqqim ara mebla tudert: Aqeddac ad "yessiɣzef ussan-is", "ad iẓer lǧil d-iteddun";\nA t-yessiɛli Yillu, a s-yefk tazmert d udabu igenwan: "ad yecrek aglaf aked imeqranen";\nAd idafeɛ fell-aneɣ, zdat Yillu, nekni yella d imednuben: " ad icafeɛ ɣef wid tt-ixedmen".\nAglam-agi i d-yefka nnbi iban am tafat. Yezga-d, yerna ulac deg-s ccek. Aglam-agi yeɛna Lmasiḥ. Axaṭeṛ, anwa nniḍen i yzemren ad yefk iman-is d asfel ɣef imednuben, ad aɣ-iḍmen asuref, d lehna aked Yillu ? Anwa nniḍen, ma mačči d netta, i d-yeḥyan si lmeyytin, yulin ɣer uyeffus n Yillu, iwakken ad iḥareb fell-aɣ nekni yellan d imednuben ?\nA nwali di temsirt i d-iteddun amek i d-yusa Lmasiḥ a ɣ-d-ileɣet Illu.\nTura uqbel a ttaẓem ɣer zdat, rret-d ɣef umseqsi n temsirt-agi.